Otvoreni Parlament | Zakon o sprečavanju korupcije\nOblast borbe protiv korupcije regulisana je Zakonom o Agenciji za borbu protiv korupcije iz 2008. godine, koji uređuje nadležnost Agencije za borbu protiv korupcije. Potreba za njegovim unapređenjem javila se i u okviru pregovora o pristupanju Srbije Evropskoj uniji (Akcioni plan za Poglavlje 23, u daljem tekstu AP 23). Jedna od mera za unapređenje predviđa donošenje novog zakona koji proširuje ovlašćenja i kapacitete Agencije, vrši profesionalizaciju kadrova i predviđa nova zakonska rešenja* (videti napomenu na kraju teksta). Dodatni razlog za donošenje Zakona obuhvata neophodnost preciziranja odredaba koje se najpre odnose na sukob interesa, kumulaciju javnih funkcija, prijavljivanje imovine i prihoda funkcionera, kao i uređenja oblasti delovanja Agencije.\nPrvobitni rok za usvajanje novog zakona je bio IV kvartal 2015. godine, ali je revizijom AP 23 odložena za III kvartal 2016. godine, što nije ispunjeno. Nacrt Zakona je objavljen tek jula 2018. i izmenjen u dva navrata - u avgustu 2018. i početkom 2019, nakon čega je ušao u skupštinsku proceduru u maju 2019. godine.\nPrilikom donošenja ovog zakona izvršeno je i usklađivanje sa strateškim dokumentima iz oblasti korupcije. Jedini problem koji se javlja je što su Strategija za borbu protiv korupcije i prateći Akcioni plan istekli. Izvršeno je i usklađivanje sa GRECO preporukama, koje ukazuju na potrebu preciziranja sukoba interesa, kao i na potrebu omogućavanja pristupa podacima funkcionera, mogućnost slanja anonimnih predstavki građana i vođenje evidencije svih krivičnih prijava/prekršaja/disciplinskih postupaka.\nJedan od problema koji se javlja u toku postupka donošenja ovog zakona jeste i nepoštovanje prve GRECO preporuke koja upozorava na izbegavanje donošenja zakona po hitnom postupku.\nU prvom poglavlju određuje se predmet zakona ali se definiše i značenje ključnih odredbi, uključujući pojam korupcije, organa javne vlasti, javnog funkcionera i drugih. Posebno je važno skrenuti pažnju na definisanje termina javnog funkcionera, gde se za razliku od prethodnog zakonskog rešenja isključuje određeni krug lica koji svoju funkciju vrše u organu upravljanja privrednog društva koje je organ javne vlasti. Vrši se izmena naziva Agencije za borbu protiv korupcije u Agenciju za sprečavanje korupcije.\nZakonodavac predviđa novine u izboru i radu organa Agencije, koje čine direktor i Veće Agencije, pri čemu se u prvi plan stavljaju uslovi za izbor direktora. Postupak javnog konkursa je predviđen u nekoliko koraka:\nKomisija za izbor direktora Agencije (telo koje formira Upravni odbor Pravosudne akademije) sprovodi trodelno testiranje. Rezultati se objavljuju javno, nakon čega kandidat ima rok od 3 dana da uloži prigovor Žalbenoj komisiji. Kada se okonča postupak po prigovoru, Komisija dostavlja rang listu ministarstvu nadležnom za poslove pravosuđa, a ministar potom donosi akt koji bliže uređuje sprovođenje konkursa. Ministar Narodnoj skupštini za izbor predlaže kandidate koji su ostvarili najmanje 80 bodova na testu.\nDirektora bira Narodna skupština većinom glasova svih narodnih poslanika. Ukoliko nijedan kandidat ne ostvari 80 bodova, ili Narodna skupština odluči da ne izabere nijednog kandidata, konkurs se ponavlja u roku od 30 dana od dana odluke. Po isteku mandata direktora, konkurs raspisuje ministarstvo nadležno za poslove pravosuđa (u daljem tekstu Ministarstvo pravde), čime se ovaj postupak izuzima iz nadležnosti Odbora Agencije, što je to ranije bio slučaj. Zamenika direktora direktor bira na javnom konkursu u roku od 15 dana nakon stupanja na javnu funkciju. U slučaju prestanka javne funkcije direktora, Narodna skupština predlaže vršioca dužnosti dok se ne izabere novi direktor. Kada je reč o plati direktora ona se usklađuje sa visinom plate sudije Ustavnog suda, a plata zamenika iznosi 70% visine plate direktora.\nVeće Agencije nasleđuje Odbor i zadržava pravo odlučivanja o žalbama na odluke direktora, nadzire njegov rad i prati njegovo imovinsko stanje. Umesto ranijih 9, broj članova ovog tela je smanjen na 5, a njihov mandat sa 4 produžen na 5 godina. Opšti uslovi za izbor članova Veća, kao i u ranijem zakonu, preciziraju obrazovanje, radno iskustvo, neosuđivanost i da član nije stranačka ličnost. Po istom principu kao i kod izbora direktora sprovodi se konkurs na kom se biraju članovi Veća, gde člana Veća na predlog ministra pravosuđa bira Narodna skupština. Za razliku od testiranja direktora, test za članove veća sastoji se iz dva dela. Organi koji sprovode testiranje, odlučivanje po prigovorima i zahtev za 80 bodova na testu, kao i razrešenje i prestanak mandata člana Veća uređeni su kao i kod direktora. Plata člana veća odgovara visini plate određene za prvu grupu položaja.\nStručne i druge poslove Agencije obavlja Služba Agencije kojom rukovodi direktor. Agencija podnosi inicijative za donošenje propisa i daje mišljenja na nacrte zakona radi otklanjanja rizika od korupcije i usklađivanja sa međunarodnim dokumentima.\nNa obrazložen zahtev Agencije, organ javne vlasti je u obavezi da omogući pristup bazama koje vodi, kao i da dostavi sva tražena dokumenta i informacije kojima raspolaže, ukoliko direktan uvid u bazu nije moguć. Organi javne vlasti i druga lica koja vrše javna ovlašćenja se moraju odazvati na poziv Agencije radi utvrđivanja činjenica u postupku pred Agencijom.\nAgencija podnosi izveštaj o svom godišnjem radu Narodnoj skupštini najkasnije do 31. marta tekuće godine za prethodnu godinu. Takođe, podnosi izveštaje i o sprovođenju strateških dokumenata.\nOsnovna pravila o obavljanju javne funkcije ostaju nepromenjena, dok se preciznije definiše sukob interesa i privatnog interesa. Predviđeno je da javni funkcioner obaveštava Agenciju prilikom stupanja na dužnost i tokom vršenja javne funkcije, najkasnije u roku od pet dana, o sumnji u postojanje sukoba interesa koji on ili sa njim povezano lice ima, o čemu se Agencija izjašnjava u roku od 15 dana. Po službenoj dužnosti Agencija pokreće postupak u kome odlučuje o postojanju sukoba interesa, u roku od dve godine od dana saznanja.\nIzdvajanjem ove materije u zasebno poglavlje Zakona, fokus je stavljen na vršenje javne funkcije i na poslove koji su sa njom nespojivi. Javni funkcioner je dužan da Agenciju u roku od 15 dana obavesti o stupanju na javnu funkciju, dok Agencija postupa u roku od najviše 60 dana. Ovim zakonskim rešenjem funkcioner nastavlja da obavlja drugi posao ili delatnost ukoliko ga Agencija ne obavesti u roku od 30 dana od dana prijema obaveštenja.\nPropisana je zabrana javnom funkcioneru da daje savetodavna mišljenja u vezi sa javnom funkcijom na kojoj se nalazi.\nJavni funkcioner ne sme biti član udruženja ukoliko to članstvo dovodi do pristrasnosti u vršenju javne funkcije. Za razliku od prethodnog zakonskog rešenja, funkcija u organu strukovnog udruženja nije izričito izuzeta od primene ove odredbe. Važno je napomenuti da odredba koja se odnosi na članstvo i funkciju u političkom subjektu ostaje ista kao i u prethodnom zakonu i da se ne unose nikakve izmene. Ovo je ujedno i jedina odredba kojom se na neki način definiše funkcionerska kampanja.\nJavni funkcioner je dužan da u roku od 30 dana od dana izbora prenese svoje upravljačko pravo na drugo lice, a da o tome u roku od 15 dana obavesti privredno društvo i Agenciju. Izvesna odstupanja u prenošenju postoje ukoliko upravljačka prava predstavljaju 3% udela ili akcija, te u ovom smislu nije došlo do promena u odnosu na prethodni zakon. Obavezna je prijava učešća u postupku javne nabavke ili postupku zaključivanja ugovora sa organom javne vlasti u kojima funkcioner ili član njegove porodice imaju udeo od 20%, uz obavezu prijave 2 godine nakon prestanka javne funkcije. Rok za obaveštavanje Agencije je produžen na 15 dana u odnosu na prethodno zakonsko rešenje koje je bilo 3 dana.\nPo zahtevu, Agencija odlučuje o ograničenju posle prestanka javne funkcije u roku od 30 dana.\nKumulacija javnih funkcija je takođe izdvojena u zasebno poglavlje, pri čemu zakonska rešenja nisu promenjena, osim roka u kom javni funkcioner obaveštava Agenciju o drugoj funkciji ili članstvu, koji je produžen na 8 dana. Agencija odlučuje u roku od 15 dana, o čemu obaveštava funkcionera.\nPoklon se prvi put definiše ovim Zakonom, i obuhvata stvar, pravo ili uslugu koje su date ili učinjene bez odgovarajuće naknade, odnosno korist ili pogodnost učinjene javnom funkcioneru ili članu porodice. Odredba koja definiše primanje poklona u vezi sa javnom funkcijom se proširuje i na članove porodice funkcionera. Protokolarne i prigodne poklone javni funkcioner sme da primi, oni se vode kao javna svojina uz obavezu njihove predaje u roku od 8 dana organu javne vlasti gde je na funkciji. Javni funckioner i članovi njegove porodice mogu zadržati prigodne i protokolarne poklone ukoliko iznos ne prelazi 10% od prosečne mesečne zarade u Republici Srbiji, što je dvostruko veća vrednost u poređenju sa prethodnim zakonskim rešenjem. O poklonima se vodi javna evidencija, čiju kopiju organ javne vlasti dostavlja Agencijii.\nOrgan javne vlasti je dužan da u roku od 15 dana obavesti Agenciju po stupanju i prestanku javne funkcije. Agencija vodi Registar javnih funkcionera, proverava potpunost i blagovremenost tih podataka i objavljuje je na svojoj internet stranici. Javni funkcioner je dužan da redovno obaveštava Agenciju o svojoj imovini i imovini svojih članova porodice, u roku od 30 dana od stupanja na javnu fukciju, kao i u prethodnom Zakonu. U slučaju bitne promene u pogledu uvećanja imovine (u iznosu većem od prosečne godišnje zarade) ili promene njene strukture, postoji obaveza vanrednog prijavljivanja imovina i prihoda. Zakonodavac, pored odbornika i članova opštinskog i gradskog veća, isključuje i članove opštinskih i gradskih veća, članove opštinskih i gradskih izbornih komisija, članove organa javnih preduzeća, privrednih društava, ustanova i drugih organizacija čiji je osnivač ili član opština, grad ili gradska opština od obaveze podnošenja izveštaja o poreklu imovine i prihoda. Međutim, Agencija može da traži izveštaj od ovih javnih funkcionera. Sadržina izveštaja je precizirana, uz obavezno navođenje imovine u zemlji i inostranstvu. Na osnovu ovih izveštaja Agencija vodi Registar imovine i prihoda javnih funkcionera. Većina podataka koji se navode u izveštaju su javno dostupni, a oni koji nisu koriste se samo u postupku povodom povrede ovog zakona i dostavljaju se nadležnim organima. Ukoliko Agencija prilikom provere imovine i prihoda utvrdi da postoji nesaglasnost poziva funkcionera da se u roku od 15 dana izjasni o razlozima. Međutim ako funkcioner prikriva stvarnu vrednost, Agencija se može obratiti povezanim licima da joj dostave podatke o javnom funkcioneru u roku od 30 dana.\nAgencija u slučaju povrede ovog zakona postupa po službenoj dužnosti i izriče mere. Javni funkcioner ima rok od 15 dana za izjašnjenje o pokrenutom postupku. Odluke u postupku izriče direktor, protiv koje se može izjaviti žalba Veću Agencije u roku od 15 dana. Odluka Veća je konačna i protiv nje se može pokrenuti upravni spor. Vrste mera koja Agencija izriče su mera opomene i mera razrešenja sa javne funkcije. Izuzetno funkcionerima izabranim direktno od strane građana može se izreći mera javnog objavljivanja odluke o povredi ovog zakona. Organ javne vlasti u roku od 60 dana obaveštava Agenciju o preduzetim merama na osnovu konačne odluke. U slučaju postojanja osnovane sumnje da je izvršeno krivično delo koje se goni po službenoj dužnosti ili prekršaj ili povreda dužnosti iz radnog odnosa Agencija podnosi krivičnu prijavu, zahtev za pokretanje prekršajnog postupka ili disciplinskog postupka nadležnom organu.\nPredstavka je pismeno obraćanje fizičkog ili pravnog lica Agenciji u kome se iznose činjenice koje ukazuju na postojanje sumnje na korupciju. Novinu predstavlja mogućnost slanja anonimnih predstavki građana, uz davanje roka od 15 dana podnosiocu da dopuni i ispravi eventualne nepravilnosti. Agencija komunicira sa organom javne vlasti radi utvrđivanja postojanja korupcije i dostavlja preporuke i rokove za postupanje, a organ u roku od 30 dana obaveštava Agenciju o preduzetim merama. Ukoliko se utvrdi da je izvršeno krivično delo, prekršaj ili povreda dužnosti iz radnog odnosa Agencija podnosi krivičnu prijavu, zahtev za pokretanje prekršajnog ili disciplinskog postupka nadležnom organu. Agencija uvek obaveštava podnosioca o ishodu postupka.\nU oblasti preventivnog delovanja Agencije,uređeni su planovi integriteta i njihova sadržina. Oni sadrže procese i preventivne mere kojima se otklanjaju rizici od korupcije. Zakon predviđa obavezu svim organima vlasti na svim nivoima da sprovode planove integriteta, o čemu sastavljaju izveštaje.\nEvidencije koje Agencija vodi su Registar javnih funkcionera, Registar imovine i prihoda javnih funkcionera, Evidencija pravnih lica u kojima funkcioner ili član porodice imaju udeo ili akcije više od 20% kao i Katalog poklona, a Zakon predviđa postupak njihovog vođenja.\nZakon predviđa krivično delo neprijavljivanje imovine ili davanje lažnih podataka o imovini, kao i prekršaje u vezi sa povredom Zakona o sprečavanju korupcije.\nOvim Zakonom se predviđaju rokovi za donošenje podzakonskih propisa. Zakon stupa na snagu 8. dana od objavljivanja u Službenom glasniku a počinje da se primenjuje 1. septembra 2020. godine, osim članova koji se odnose na broj, izbor i mandat članova Veća.\nPoslednji put ažurirano: 14.10.2021, 23:30


izvor: agencije foto: 18.01.2019.\nVećina ispitanika stekla je fakultetsku diplomu pre odlaska iz SrbijeTri četvrtine visokoobrazovanih pripadnika naše dijaspore za sada ne razmišljaju da se vrate u Srbiju, pokazalo je najnovije istraživanje Ministarstva za demografiju i populacionu politiku, Republičkog zavoda za statistiku i „Centra za život”. Studija koja je urađena na reprezentativnom uzorku ispitanika starosti od 25 do 65 godina, koji žive u 33 zemlje sveta, otkrila je da 43 odsto iseljenika nije spremno da ulaže svoje resurse u razvoj matice. Svaki četvrti akademac u dijaspori izjavio je da nije u mogućnosti da ulaže u razvoj Srbije, dok 18 odsto njih ne želi da ulaže u otadžbinu.\nIstraživanje pod nazivom „Karakteristike i stavovi visokokvalifikovane dijaspore i povratnika” takođe je pokazalo da svaki četvrti iseljenik planira da se vrati u Srbiju, ali pod određenim uslovima – kada završi profesionalnu karijeru, tek ako pronađe dobar posao u Srbiji, kada stekne dovoljno finansijskih sredstava za započinjanje sopstvenog biznisa u matici ili kada stekne dovoljno profesionalnog iskustva.\nIspitujući razloge zbog kojih su naši visokoobrazovani sugrađani spakovali kofere i svoje mesto pod suncem potražili u inostranstvu, istraživači su došli do zaključka da je za većinu njih glavni razlog za odlazak iz Srbije bio školovanje i usavršavanje u inostranstvu, odnosno posao. Emigranti su navodili i ekonomske razloge, ratna dešavanja na prostorima bivše SFRJ, društveno-političku situaciju u zemlji, lične razloge i sistemsku korupciju. Najviše ispitanika otišlo je tako što su aplicirali na željeni fakultet i dobili stipendiju, preko programa razmene studenata i državnih stipendija otišlo je 12 odsto ispitanika, dok je isti broj njih emotivno i finansijski bio podržan od strane porodice (i)li rođaka. Zanimljivo je da tokom boravka u inostranstvu svaki peti akademac nije ostvario nikakve kontakte sa dijasporom, niti je to želeo.\nKada su istraživači upitali emigrante šta bi ih motivisalo da se vrate, zaključili su da glavni motiv za povratak u maticu visokoobrazovanoj dijaspori predstavlja obezbeđen dobro plaćen posao u struci i povoljni uslovi za započinjanje sopstvenog biznisa – podrška države. Povoljni stambeni krediti nisu prepoznati kao bitan motiv za povratak u Srbiju. Osim toga, našu dijasporu bi znatno motivisali stabilna politička i ekonomska situacija i vladavina prava, smanjen stepen nepotizma, korupcije i kriminala, izmenjen sistem vrednosti, penzija, bolji standard i bolje stanje u naučnoistraživačkom sektoru.\nOd ukupnog broja anketiranih lica oko 80 procenata njih nije realizovalo nijedan zajednički projekat sa kolegama iz Srbije. Kao glavne prepreke na tom putu ispitanici su naveli komplikovanu administraciju i organizaciju poslovanja, nepostojanje adekvatnih uslova i nedostatak profesionalizma i odgovornosti u poslovanju. Više od polovine ispitanika izjavilo je da nisu članovi neke od naših zajednica ili udruženja u dijaspori. Međutim, zanimljivo je da je znatno veći broj iseljenika – 40 odsto njih, učlanjen u neko međunarodno profesionalno udruženje.


Curenje informacija iz istraga – najveći problem u komunikaciji policije i medija | Kruševac PRESS\nAutor Redakcija\t Poslednje ažuriranje 18.06.2018. 0\nNedovoljna transparentnost policije, curenje ili plasiranje informacija iz istraga i neprofesionalno izveštavanje medija su tri glavna problema koja negativno utiču na poverenje građana u policiju u regionu, istaknuto je na skupu o komunikaciji policije sa medijima i na društvenim mrežama koji je Beogradski centar za bezbednosnu politiku (BCBP) organizovao u Beogradu.\n„Zbog curenja informacija dolazi do kršenja zakona i ugrožavanja ishoda istraga. Za rešavanje ovog problema važno je da unutrašnja kontrola policije proverava situacije čak i kada postoji nagoveštaj da je došlo do “curenja” i da se sankcionišu odgovorna lica. Novinari moraju da poštuju etičke kodekse pri čemu je potrebno insistirati da mediji koji krše etički kodeks ne mogu da apliciraju za finansiranje iz javnih fondova”, istakla je pravna savetnica Nezavisnog udruženja novinara Srbije Marija Vukasović.\nVladimir Džigurski iz Strukovnog udruženje policije „Dr Arčibald Rajs“ je takođe ocenio da je “curenje informacija” iz istraga veoma loše i istakao da je uvek jako teško dokazati od koga ono dolazi – da li informacije „cure” iz Ministarstva unutrašnjih poslova, Ministarstva pravde, tužilaštva ili od branilaca.\nNovinar Politike Aleksandar Bojović je kao dodatni problem u komunikaciji medija i policije naveo to da odgovori MUP-a stižu “po nečijoj proceni”, odnosno ako idu u prilog Ministarstvu, a ne kada je to potreba javnosti da se informiše, ocenio je Bojović.\n„Policija nije dovoljno otvorena u komunikaciji sa novinarima i građanima. Štaviše, na osnovu intervjua sa policajcima, zaključio sam da oni imaju bojazan kada razgovaraju sa novinarima jer nemaju odobrenje i plaše se zbog posla. Mnogo su slobodniji pre nego što se uključe kamere ili diktafon kada daju i preporučuju mnoge zanimljive informacije i teme. To stane čim krenemo zvanično da razgovaramo kada se drže pravnog i birokratskog rečnika”, naglasio je Bojović.\n„Institucije treba da budu tamo gde su građani, a građani su sad na društvenim mrežama. Policije u Crnoj Gori i Federaciji Bosne i Hercegovine nemaju nikakvo prisustvo na društvenim mrežama, dok ostale policije u regionu uglavnom shvataju mreže kao tradicionalni mediji i nedostaje praktično ono najvažnije, a to je dvosmerna komunikacije. Potencijal za komunikaciju i edukaciju je veliki jer 8,5 miliona od 12 miliona ljudi u regionu koji su na internetu koristi Fejsbuk“,naglasio je stručnjak za digitalne medije Marko Živković.\nPanel diskusija je organizovana u okviru projekta „Podrška unapređenju komunikacije policije sa građanima na Zapadnom Balkanu”, uz podršku Ženevskog centra za demokratsku kontrolu oružanih snaga (DCAF) i projekta „Puls integriteta i poverenja u policiju na Zapadnom Balkanu“, uz podršku Evropske unije (EU) kroz program „Podrška civilnom društvu”.


Euleks će realizovati mandat bez obzira na mišljenja - Vesti - Aktuelno - ALO!\nEuleks će realizovati mandat bez obzira na mišljenja\nAutor: Beta | 29.08.2014 - 21:01:00h | Komentara: 0\nMisija Evropske unije za vladavinu prava na Kosovu saopštila je danas da će nastaviti da realizuje mandat u skladu sa željama zemalja članica Unije, iako priznaje pravo na drugačije mišljenje svih građana na Kosovu uključujući i gradonačelnika iz severnih kosovskih opština.\nOdbornici sa severa Kosova najavili su danas proteste zbog toga što misija, kako tvrde, "radi suprotno mandatu i ciljevima međunarodne zajednice" zbog čega je izgubila poverenje "onih koje treba da štiti".\n"Misija (Euleksa) će uzimati u obzir zabrinutost i biće u stalnom kontaktu s političkim predstavnicima kako bi se pronašli načini za poboljšanje saradnje i unapređenje sprovođenja mandata misije, jasno definisanog od 28 članica Evropske unije", navodi Euleks.\nPovodom zaključka obornika s današnje sednice, kojom pozivaju predstavnike Misije EU na odgovorno ponasanje i razgovore o momentalnom prestanku progona Srba na severu, Euleks navodi da ne treba da postoji mešanje u institucije vladavine prava.\n"To je ključni princip Misije, kao i vladavine prava uopšte, da se pravda primenjuje jednako za sve i niko nije iznad zakona. To je nesporni međunarodni standard i jedini koji misija primenjuje", navodi se u saopštenju.\nEuleks navodi da ne pravi razliku na nacionalnoj osnovi kada je u pitanju sprovođenje vladavine prava, što je deo mandata koji ima, "a samo sugestija da se to može desiti, kako se čuje od strane različitih partija, potpuno je lažna i neosnovana".\nU saopštenju se takođe dodaje da je potpuno razumljivo da neki zakonski postupci mogu biti neprijatni za neka fizička lica, ali oni koji nisu počinili nikakav zločin ne treba da se plaše da iskoriste priliku da dokažu nevinost i da se optužbe protiv njih odbace.\n"Podsećamo da je svako nevin dok se ne dokaže krivica, i takav proces važi u svim pravnim postupcima", navodi Euleks.\nOdbornici sa severa Kosova su odlučili o početku mirnih protesta zbog "samovolje i vanpravnog delovanja Euleksa", kao i da izrade akcioni plan za nenasilnu i demokratsku zaštitu svojih interesa.


RTS :: Nova pravila javnih nabavki, kraći rokovi i bolje cene\nEkonomija Nova pravila javnih nabavki, kraći rokovi i bolje cene\nponedeljak, 07. sep 2015, 09:29 -> 09:56\nNova pravila javnih nabavki, kraći rokovi i bolje cene\nOd 2002. do 2012. godine doneta su tri Zakona o javnim nabavkama. Poslednji je, po drugi put, izmenjen počekom godine, a pre tri nedelje je stupio na snagu. Očekuje se da će ojačati konkurenciju, skratiti rokove, ubrzati procese i olakšati postizanje najboljih cena.\nSoftverska kompanja Đorđa Lazića poslednjih deset godina učestvuje u javnim nabavkama. Iako je bilo pozitivnih iskustava, nisu izostale ni prepreke koje su paralisale firmu, makar privremeno.\n"Ne samo da ne dobijem neki tender u nekoj fer borbi, već se dešavalo da se pojavljuju neki nesavesni ponuđači koji su ulagali žalbe. Kada oni podnesu žalbu komisiji dolazi do suspenzije komletne javne nabavke i zaustavlja se kompletan proces samim tim zaustavlja se sve to utiče na sam proces planiranja resursa i svega ostalog u samoj firmi", navodi Đorđe Lazić.\nKako bi se izbegle ovakve situacije nova pravila kažu: nema žalbe ukoliko ponuđač prethodno nije prijavio nepravilnost, ali nema ni zaustavljanja procesa javnih nabavki.\n"Sada se ide u pravcu da zahtev za zaštitu prava koji se podnosi na konkursnu dokumentaciju neće zadržavati dalje aktivnosti naručioca ukoliko naručilac oceni da je neosnovan već može da nastavi do donošenja odluke naručioca. O tome će odlučivati Republička komisija za zaštitu prava, pa ukoliko naručilac nije dobro procenio obustaviće se postupak", ukazuje Danijela Bojović iz Uprave za javne nabavke.\nIma novina i za one koji se takmiče.\n"Zato što su povećane takse za zaštitu prava. Ako neko objektivno smatra da naručilac kriši propise o javnim nabavkama odlučiće se na taj korak da podese zahtev za zaštitu prava. S druge strane kada su u pitanju zahtevi za zaštitu prava sada je rešeno pitanje aktivne legitimacije. Lice koje može da podnese zahtev za zaštitu prava može biti ono lice koje ima objetivan inetes da učestvuje u tom postupku", napominje Bojovićeva.\nU proseku na jedan tender prijave se dva i po ponuđača. Nov zakon trebalo bi da poveća taj broj, odnosno konkurenciju, ali i javnost jer predviđa da se nabavke prate od samog početku na Portalu javnih nabavki.\nSvi zainteresvani moći će da vide kako je ocenjena ponuda, a rokovi će se računati od trenutka objavljivanja. Iako u "Transparentnosti Srbija" ocenjuju da su napravljeni pomaci, ukazuju da neke od dosadašnjih izmena nisu dovoljno obrazložene, ali i da, kako kažu, ostaju i otvorena pitanja.\n"Pre svega pitanja kada će se potpuno odstupiti od zakona zbog toga što na primer neki međudržavni ugovor daje mogućnost da se tako učini. To se pokazalo i ranijih godina kao jedan od problema ostavljanje svake mogućnosti da se na neki način zaobiđu procedure", smatra Nemanja Nenadić iz "Transparentnosti Srbija".\nO javnim nabavkama će se pregovarati i sa Briselom, jer će to biti tema u petom poglavlju pregovaračkog procesa. Cilj je da nabavke budu fer i da najbolji pobedi.\nErst end Jang osmi put dodeljuje priznanje Preduzetnik godine\n"Put pod noge" – otvoren 42. Međunarodni sajam turizma\nMihajlovićeva i Čen Bo o problemima zbog koronavirusa\n"Mudis" pohvalio likvidnost i racionalno fiskalno upravljanje Beogradom


Interkonektor najznačajniji projekat sa EU - PKS-RPK Novi Sad\nProjekat izgradnje gasnog Interkonektora Bugarska–Srbija je izuzetno značajan kako za Srbiju, tako i za čitav region, jer diverzifikuje snabdevanje gasom, saopštilo je Ministarstvo rudarstva i energetike.\nMinistar rudarstva i energetike Aleksandar Antić razgovarao je sa šefom delegacije EU u Srbiji Semom Fabricijem o izgradnji gasnog Interkonektora.\nProjekat je ocenjen kao najznačajniji zajednički projekat koji će EU, preko IPA fondova, podržati sa 49,6 miliona evra.\n„Srbija je u potpunosti posvećena realizaciji projekta gasnog Interkonektora i učinićemo sve da bude realizovan u koordinaciji srpskih institucija i nadležnih organa Republike Bugarske“, ukazao je ministar Antić.\nNa sastanku je konstatovano da se u Srbiji razvija veliki broj projekata iz obnovljivih izvora.\nOcenjeno je da će pored izgrađenih 100 megavata instalisane snage, biti izgrađeno 500 megavata, čime će Srbija dostići cilj da do 2020. godine 27 odsto u potrošnji ukupne energije bude iz obnovljivih izvora.\nAntić i Fabrici su se složili da u narednom periodu posebna pažnja bude usmerena na energetskoj efikasnosti. Evropska unija će podržati projekte u toj oblasti.\nDo kraja godine Ministarstvo rudarstva i energetike će, u saradnji sa Ministarstvom za evropske integracije i predstavnicima Evropske komisije, razmotriti mogućnosti za formiranje Fonda za energetsku efikasnost.\nSastanku ministra sa šefom delegacije EU u Srbiji, prisustvovala je državni sekretar Ministarstva rudarstva i energetike Mirjana Filipović, kao i saradnici.


Počinju razgovori MMF i Vlade o trećoj reviziji\nIzvor\tEXPRES novembar 02, 2015\nBEOGRAD - Plenarnom sednicom u Narodnoj banci Srbije (NBS) danas počinju dvonedeljni razgovori delegacija Misije MMF-a i Vlade Srbije u okviru treće revizije aktuelnog stend baj aranžmana iz predostrožnosti, koji je Srbija s Fondom zaključila u februaru ove godine u iznosu od 1,2 milijardi evra.\nŠef Misije MMF-a za Srbiju Džejms Ruf rekao je Tanjugu da će u fokusu razgovora, pored seta tema iz ekonomske politike, biti i budžet za 2016. godinu.\nPremijer Srbije Aleksandar Vučcić obelodanio je ove nedelje da je MMF dozvolio povećanje plata i penzija zbog dobrih rezultata u sprovođenju reformi, i to veće nego što je očekivao, ali da on neće ići sa tim maksimumom.\nPremijer je precizirao da će iskoristiti "manji okvir od dozvoljenog za povećanje plata i penzija", jer je novac potreban i za investicije i zapošljavanje mladih.\nVučić je najavio da će novac u budžetu "držati na nivou na kome će imati više rezervi za investicije i za programe za zapošljavanje mladih".\nMinistar finansija Dušan Vujović nedavno je rekao da se nada da će do kraja godine, sve što bude dogovoreno i prilikom treće revizije aranžmana, biti usvojeno na sledećem sastanku Borda direktora MMF-a, koji je planiran da se održi najverovatnije pre katoličkog Božića. Dogovor o aktuelnom aranžmanu iz perdostrožnosti postignut je u novembru 2014. godine, a Odbor direktora MMF ga je odobrio u februaru 2015. godine.\nProšle nedelje Bord izvršnih direktora MMF-a, na sednici u Vašingtonu, potvrdio je Srbiji pozitivnu ocenu druge revizije aktuelnog stend baj aranžmana.\n« Svaka treća trudnoća u Srbiji završi se abortusom Srbija od 2000. izgubila skoro milion ljudi »


INFO ::: Region > Kosovo - STRANA 2 > Srpsko-albanski civilni dijalog > Evropeizacija - srpsko-albanski građanski dijalog\nU Beogradu je 18. maja 2011, u organizaciji Helsinškog odbora za ljudska prava u Srbiji, Fonda za otvoreno društvo Kosova, uz podršku Fonda za otvoreno društvo u Srbiji održan drugi po redu susret predstavnika civilnog društva iz Srbije i Kosova, pod nazivom "Evropeizacija - srpsko-albanski građanski dijalog". Sa Kosova je bilo 20 učesnika, a iz Srbije oko 70. Osim okruglog stola, koji je medijski propraćen, promovisana je i knjiga "Iz Prištine sa ljubavlju" u Centru za kulturnu dekontaminaciju, i održana je konferencija za novinare u Medija centru.\nOkrugli sto otvorila je Sonja Biserko, predsednica Helsinškog odbora za ljudska prava u Srbiji, naglasivši važnost uspostavljanja dijaloga između civilnog sektora dva društva kao jedinog načina da se izvrši pritisak na vlade obe države. Ideja dijaloga je da civilni sektor relaksira zvanične odnose oba društva na što konstruktivniji način, tako što će se podsticati rešavanje brojnih pitanja i problema.\nGovornici na panelu pod nazivom "Evropeizacija - vladavina prava, sloboda kretanja, tolerancija i saradnja" bili su Jadranka Jelinčić, Engjellushe Morina, Boško Jakšić, Agron Bajrami, Vukašin Obradović i Yll Hoxha.\nA u panel sa temom "Kultura kao katalizator suživota: kulturna raznolikost i međukulturni dijalog, kultura kao važan element međusobnih odnosa, kritičko preispitivanje prošlosti" uveli su Milena Dragićević-Šesić, Shkelzen Maliqi, Branimir Stojanović, Behlul Beqaj i Nenad Vasić.\nImajući u vidu veoma teško nasleđe u odnosima Srba i Albanaca, opterećeno velikim nepoverenjem i obeleženo ekstremnim reakcijama, uključujući ksenofobiju i rasizam, ovaj susret je pokazao da je i na jednoj i na drugoj strani došlo do relaksacije odnosa i do otvaranja prostora za suštinski dijalog. Taj proces neće biti jednostavan zbog nedostatka dijaloške kulture u oba društva, ali svaki susret znači i nastojanje da se ti odnosi civilizuju i humanizuju.\nSusret u Beogradu deo je napora usmerenih prema dugoročnijim ciljevima čija je pretpostavka stvaranje atmosfere u kojoj Srbi i Albanci mogu da razgovaraju i na Kosovu i u Srbiji, bez posezanja u prava jednih na račun drugih, već uz puno uvažavanje i ravnopravnost.


Oni predvode novu naučnu revoluciju u Srbiji - Bizlife.rs\n14:58 Beograd, 10/07/2018\nDobitnici stipendija i grantova u okviru trećeg ciklusa programa Pokreni se za nauku koji realizuju Centar za razvoj liderstva i Filip Moris nastavljaju svoja ambiciozna istraživanja u Srbiji.\nPrimena fizike u borbi protiv neuroloških poremećaja, specifičan otrov tropske žabe u svrhu stvaranja lekova, pravovremeno predviđanje smrtnog ishoda usled poremećaja srčanog ritma i analgetici sa drastično manje neželjenih dejstava… Ukoliko sprovedu svoja istraživanja kako su zamislili, za uspeh navedenih revolucionarnih ciljeva u medicini i farmakologiji zahvalićete se mladim, talentovanim naučnicima iz Srbije.\nU pitanju su samo neki od 14 stipendista i dobitnika grantova programa „Pokreni se za nauku“, koji im je obezbedio po 600.000 dinara za nastavak svog naučnog rada u Srbiji uz podršku kompanije „Filip Moris“.\nBorislav Vasić, sa Instituta za fiziku, staviće svoje znanje u službu biologije, jer to vidi kao priliku za ostvarivanje humanih ciljeva.\n„Mi fizičari to ne volimo da kažemo, ali 21. vek je vek biologije, jer su najveći prodori danas tu. S druge strane, nekako uvek zavidim lekarima, biolozima, oni tačno znaju kad nekom pomognu da su uradili nešto dobro, jer proučavanje neke bolesti uvek nekom može da pomogne,“ poručio je Vasić.\n„Uloga fizike u ovom istraživanju je da neke postojeće eksperimentalne metode budu primenjive u biologiji, medicini pre svega a zatim i u hemiji. Pošto živimo u svetu nano nauke i nano tehnologije, akcenat je na nanometarskoj rezoluciji pri proučavanju ćelija i membrana. Međutim, kako u fokusu projekta nije metod već tema, specijalna tema projekta biće proučavanje ALS-a (amiotrofične lateralne skleroze) na primeru astrocita pacova,“ rekao je Vasić koji će se baviti razvojem skenirajuće atomske mikroskopije u cilju proučavanja bioloških ćelija i membrana.\nLaboratorijska dijagnostika predstavlja bitan faktor u medicini, čemu je svoj rad posvetio Stojan Perić sa Klinike za neurologiju Kliničkog centra Srbije. On i njegov tim vide mikroRNK kao potencijalne biomarkere za nasledne neuro-mišićne bolesti.\n„Ranije smo mislili da se mikroRNK oslobađaju slučajno iz ćelija ili kad se ćelija razgradi i ošteti. A sad mislimo da ćelije na pametan način oslobađaju mikroRNK, odnosno da šalju signale drugim ćelijama, prvenstveno mišićnim, ali i ostalim ćelijama u organizmu i da je taj otisak različit kod obolelih i kod zdravih ljudi. Ukoliko se naša hipoteza ispostavi kao tačna, analizom mikroRNK mogli bismo da predvidimo da li će neko da umre naprasno od poremećaja srčanog ritma ili od respiratorne insuficijencije, i da to sprečimo na vreme,“ objašnjava Perić, koji na ovom projektu radi zajedno sa Jovanom Pešovićem, Milošem Brkušaninom i Anom Kosać.\nOtrov žabe za naprednije lekove i bezbednije analgetike\nSvoja znanja iz oblasti hemije su Bojan Vulović i tim Ivane Jevtić stavili u službu farmakologije sa nadom da će napraviti napredak koji će promeniti medicinsku praksu.\nJevtićeva, sa Instituta za hemiju, osmislila je projekat kojim će se kreirati analgetici nove generacije, sa istom analgetičkom aktivnšću, ali manje neželjenih dejstava poput depresije centra za disanje, tolerancije i zavisnosti.\n„U poslednjih deset godina su otkriveni neki novi aspekti dejstva opijatnih analgetika, odnosno otkriveni su drugačiji načini vezivanja za te receptore, koji su lišeni ili sa dosta smanjenim neželjinim dejstvima. Ono što pokušavamo da uklonimo je primarno depresija, odnosno blokada centra za disanje, zato što je to glavni uzrok predoziranja bilo da se to radi u kliničkim uslovima, ili usled rekreativnih predoziranja,“ rekla je Jevtićeva, koja na ovome radi zajedno sa Jelenom Penjišević i Milovanom Ivanovićem.\nKada pitate Bojana Vulovića sa Hemijskog fakulteta šta je cilj njegovog istraživanja, podsetiće vas najpre na otrovne strelice žaba koje koriste Indijanci u filmu „Apokalipto“. U pitanju je epibatidin, otrov koji se nalazi u koži pojedinih vrsta tropskih žaba i potencijalni je analgetik sa manje neželjenih dejstva od morfijuma.\nOvaj naučnik želi da fotoreakcijom stvori veštački pandan ovom otrovu, čiju bi toksičnost smanjio ubacivanjem atoma supstance sicilijuma u njihovu strukturu, a povećala bi se njihova aktivnost i terapijski potencijal.\n„U pitanju je metoda gde se energija vidljivog dela svetlosti koristi za pokretanje hemijskih reakcija i za nastajanje tih neprirodnih derivata koji bi trebalo da imaju biološku aktivnost, a cilj istraživanja je proširivanje mogućnosti u medicinskim istraživanjima,“ zaključio je Vulović.\nProgram „Pokreni se za nauku“, u okviru koga je u prethodne tri godine podržano preko 30 naučnih istraživanja i 45 naučnika, kreiran je 2015. godine kako bi podržao mlade, talentovane, perspektivne naučnice i naučnike u Srbiji, u realizaciji svojih naučnih ideja i ostvarenju nezavisnosti u naučno-istraživačkom radu. Program predstavlja nastavak dosadašnjih ulaganja kompanije Filip Moris koja su posvećena osnaživanju mladih i njihovom motivisanju da svojim radom doprinesu društvenom, ekonomskom i naučnom razvoju Srbije. Pored ovog programa, Filip Moris je u okviru svojih programa „Pokreni se za budućnost” i „Pokreni se za posao” dodelio 400 stipendija, 711 startup grantova i pomogao realizaciju 100 projekata koji su doprineli razvoju društva u Srbiji, ujedno negujući preduzetničku kulturu i promovišući vrednosti poput odgovornosti, solidarnosti i društvenog angažmana.\nDobitnici stipendija i grantova za 2018. godinu u okviru projekta „Pokreni se za nauku“ su:\nfilip moris fizika nauka Pokreni se za nauku Stipendije i grantovi za naučnike


Danas konstituisanje parlamenta, nakon Vaskrsa izbor predsednika\nnevchy - Apr 16, 2014\nJagodina ukinula vanrednu situaciju\nvesnak9 - May 16, 2014\nI Futožani krijumčarili migrante\nredakcija - Jul 1, 2016\nPaketići za decu iz Hrvatske\nKo prisluškuje Vučića?\nnevchy - Nov 5, 2014\nMLADIĆ POGINUO U LANČANOM SUDARU\nmajak9 - Nov 18, 2013\nĐorđević: Isplata jednokratne pomoći penzionerima od 30. novembra\nredakcija - Nov 28, 2018\nDefinisati neutralnost Srbije\nredakcija - Dec 15, 2015 0\nSrbija je značajno napredovala u razvoju odnosa sa NATO-om, ali još nije spremna da se pridruži Alijansi, ocenjeno je na otvaranju Treće beogradske NATO nedelje. Sa druge strane, istraživanja pokazuju da je više od polovine građana Srbije protiv ulaska u NATO.\nredakcija - Feb 13, 2020 0\nVIDEO K9: U Beogradu je uhapšena grupa osumnjičena da je falsifikovala američke dolare. Tokom pretresa otkrivene su lažne novčanice u vrednosti većoj od 2 miliona dolara.\nredakcija - May 6, 2019 0\nU vozu skoro 200 kilograma duvana\nredakcija - Apr 6, 2016 0\nVIDEO K9: Krijumčarima duvana, osim drumskog, atraktivan je izgleda i železnički saobraćaj. Zajedničkom akcijom carinika i policije na železničkoj stanici u Preševu juče je, naime, sprečen pokušaj krijumčarenja skoro 200 kilograma rezanog duvana.\nProverite da li ste na biračkom spisku?\nredakcija - Mar 10, 2016 0\nVIDEO K9: Građani Srbije 24. aprila izlaze na izbore. Pre toga bi, preporučuju iz Republičke izborne komisije, trebali da provere da li su pravilno upisani u birački spisak.\nredakcija - Jan 27, 2015 0\nKomemorativni skupovi u znak sećanja na žrtve holokausta održavaju se danas kod nas i u svetu.\nMILE DRAGIĆ MORA DA ISPLATI 200.000 DINARA MLAĐANU DINKIĆU\nmajak9 - Nov 21, 2013 0\nPrvi osnovni sud u Beogradu doneo je presudu da biznismen Mile Dragić isplati lideru Ujedinjenih regiona Srbije Mlađanu Dinkiću 200.000 dinara jer je izneo neistinite optužbe da je Dinkić izmislio aferu "Pancir", saopštio je URS.\n1...531532533...538Stranica 532 od ukupno 538


RTCG - Radio Televizija Crne Gore - Nacionalni javni servis :: Podgorica :: "Radom Stijepovića zadovoljno 60% građana"\nPG BIRO 20. 10. 2017. 10:08 >> 09:40 4\n"Radom Stijepovića zadovoljno 60% građana"\nBroj opredijeljenih građana koji su veoma zadovoljni ili zadovoljni radom gradonačelnika Podgorice Slavoljuba Stijepovića je na nivou od oko 60 odsto, pokazuje jedna od tri planirane ankete u 2017. godini, koje za potrebe Glavnog grada radi agencija "Damar plus".\nIz Glavnog grada su, odgovarajući na pitanja "Vijesti" da li su urađene planirane ankete i kako su anketirani građani ocijenili rad gradonačelnika, saopštili da je agencija "Damar plus" u 2017. godini sprovela jedno od planirana tri istraživanja javnog mnjenja i to tokom jula ove godine.\n"U svim ispitivanjima te agencije, od kako je na čelu Podgorice Slavoljub Stijepović, broj opredijeljenih građana koji su veoma zadovoljni i zadovoljni njegovim radom je na nivou od oko 60 odsto, što nedvosmisleno potvrđuje da gradonačelnik Podgorice uživa veliko povjerenje građana Glavnog grada", odgovoreno je iz PG biroa.\nKada je u pitanju podrška političkim partijama, iz Glavnog grada su odgovorili da je anketa pokazala da dominantan politički autoritet ima Demokratska partija socijalista (DPS), “i sa podrškom od preko 41 odsto građana ubjedljivo je najjača politička partija u Podgorici”.\n"Taj trend je stabilan, a najbliži politički suparnik nije ni na polovini snage koju DPS ima u Podgorici", saopšteno je iz Glavnog grada.


Počeli parlamentarni izbori u Pakistanu, slaba izlaznost birača\nU Pakistanu se danas održavaju parlamentarni izbori, koje je do sada obeležila slaba\nizlaznost birača zbog, kako se pretpostavlja.\n"Molimo se Bogu da bude mirno. Molimo se za veliku izlaznost", rekao je zamenik predsednika Izborne komisije Pakistana Kanvar Mohamed Dilšad.\nIzbore danas nadgleda policija kojoj se pridružilo još 80.000 vojnika. Prvi rezultati izora, na kojima pravo da se izjasni ima 81 milion birača, očekuju se krajem dana, a konačni rezultati biće poznati tek u sredu.\nDatum održavanja izbora prethodno je odložen za šest nedelja posle samoubilačkog napada u Ravalpindiju kada su poginuli bivša premijerka i liderka opozicije Benazir Buto i još 20 ljudi. Posle tog napada, 27. decembra, zbog straha od nasilja izbornu kamanju je obeležio slab odziv pristalica na stranačkim okupljanjima, kao i smirivanje predizborne atmosfere.\nAnalitičari ocenjuju da stranka predsednika Perveza Mušarafa, koji je na vlasti od 1999, nema dovoljnu podršku u biračkom telu i da bi on mogao da izgubi izbore. Njegova popularnost opala je tokom prošle godine zbog političkih manevara kojima je pokušavao da se održi na vlasti, uključujući i uvodjenje šestonedeljenog vanrednog stanja. Pakistanci krive vladu i zbog rasta cena, nedostataka namirnica i čestih isključenja struje, kao i za nestabilnu bezbednosnu situaciju u zemlji.\nAnalitičari, medjutim, sumnjaju da Pakistanska narodna partija, kojoj predsedava suprug Benazir Buto, Asif Ali Zardari, može da osvoji većinu i navode da bi Mušarafu najviše odgovaralo formiranje koalicije te stranke i Muslimanske lige Pakistana, koja bi ga podržala. Rezultati istraživanja javnog mnjenja pokazali su da će, ukoliko izbori budu pošteni, najviše glasova osvojiti stranka Benazir Buto, druga po broju glasova biće takodje opoziciona stranka bivšeg premijera Navaza Šarifa, dok će Mušarafova Muslimanska liga biti treća.\nOpozicija je upozorila da će izaći na ulice ukoliko vlasti budu nameštale rezultate izbora, dok je Mušaraf zapretio je da neće tolerisati takve skupove.


Delegacija Azerbajdžana u radnom posjetu Mostaru i HNK-u - Službene stranice Grada Mostara\nDelegacija Azerbajdžana u radnom posjetu Mostaru i HNK-u\nDelegacija Vlade Hercegovačko-neretvanskog kantona (HNK) na čelu s predsjednikom Vlade Nevenkom Hercegom, održalo je u petak u Mostaru sastanak s diplomatsko-gospodarskim predstavnicima Republike Azerbajdžan, predvođeno ambasadorom Republike Azerbajdžan Eldarom Hasanovim, koji iz Budimpešte pokriva jugoistok Evrope i BiH.\n- Iskazali smo interese za nekoliko značajnih projekata, a posebice u segmentu turizma, poljoprivrede i obnovljivih izvora energije - izjavio je nakon sastanka predsjednik Vlade HNK-a Nevenko Herceg.\nOn je podsjetio kako je posjet azerbajdžanske delegacije priprema za posjet azerbajdžanskog predsjednika BiH i uzvratnog posjeta člana Predsjedništva BiH Dragana Čovića Azerbajdžanu.\nHasanov je istaknuo kako su u razgovorima sudjelovali predstavnici velikih kompanija koje su prisutne na Balkanu, odnosno u jugoistočnoj Evropi, a koje su zainteresirani za područje Hercegovine, posebice Mostar.\n- Ono što je najvažnije je da postoji pozitivna atmosfera i iskreno prijateljstvo dviju zemalja i siguran sam da je ovaj sastanak početak multilateralne i bilateralne saradnje - komentirao je azerbajdžanski ambasador.\nDomaćin sastanka, gradonačelnik Mostara Ljubo Bešlić istaknuo je kako Azerbajdžan daje velike mogućnosti za zajedničku saradnju na određenim projektima koji bi stvorili bolje uvjete za život i pridonijeli bržem razvoju i Mostara i BiH.\nPodsjetio je da je Mostarski sajam privrede, također, mjesto na kojem bi se ubuduće trebali susresti privrednici dviju zemalja te kako se nada da će im se priključiti i privredne komore te resorna ministarstva.


Vlada Makedonije počela proces za promenu Ustava – NovostiDana.rs\nVlada Makedonije usvojila je danas popodne na vanrednoj sednici predlog za izmenu Ustava radi promene imena države u „Severna Makedonija“, na šta se obavezala sporazumom s Vladom Grčke.\n„Sada svi poslanici, bez obzira kojoj partiji pripadaju, imaju istorijsku dužnost i obavezu pred gradjanima da obezbede put Makedonije ka stabilnosti, bezbednosti i ekonomskom prosperitetu.\nTo je put ka EU i ka NATO, koji vodi preko dogovora Makedonije i Grčke“, istakao je on.\nPrema njegovim rečima, od poslanika se „očekuje odluka u tom pravcu kao izraz poštovanja volje gradjana koji su glasali na referendumu, kao i volje oko 80 odsto gradjana koji se u kontinuitetu izjašnjavaju da odobravaju članstvo u EU i NATO“.\n„Očekujemo da će poslanici slediti glas naroda, ono što su gradjani odlučili 30. septembra, ono što mi danas počinjemo kao proces je strateški interes Makedonije – članstvo u EU I NATO“, rekao je portparol makedonske vlade.\nBošnjakovski je objasnio da su predvidjena četiri ustavna amandmana, kojima će ispred imena države Makedonija biti dodata geografska odrednica „severna“, biti izmenjena preambula i ojačane garancije za nepovredivost granice i teritorijalni integritet, kao i briga za Makedonce u dijaspori.\nPremijer Zoran Zaev je, u danas objavljenom intervju za grčki „Euronjuz“, rekao da Makedoniji nisu potrebni izbori, i da su toku konsultacije sa poslanicima oko podrške ustavnim izmenama.\nErdogan: Rijad da dokaže da je nestali novinar napustio konzulat u Istanbulu\nJanković: Prikupljamo potpise za smenu predsednika, jer gradjani u Srbiji žive sve lošije


Golić: Završene dvije faze aktivnosti na lokaciji “Incel” - Glas Srpske\nSrna 17.04.2021 12:36\nBANjALUKA - Ministarstvo za prostorno uređenje, građevinarstvo i ekologiju Republike Srpske će putem Fonda za zaštitu životne sredine i energetsku efikasnost sufinansirati projekat remedijacije zemljišta u banjalučkoj Poslovnoj zoni “Incel”, rekla je Srni resorni ministar Srebrenka Golić.\n“U okviru projekta, koji finansira Vlada Švedske, a sprovodi kancelarija UNDP u BiH, završene su dvije faze aktivnosti na lokaciji Incel u Banjauci u ukupnoj vrijednosti od 260.000 dolara donatorskih sredstava”, rekla je Golićeva.\n“Ovu fazu je realizovala kompanija žDekontaž iz Češke, koja je akreditovana za pružanje specijalnih usluga u oblasti remedijacije zemljišta na zagađenim lokacijama”, navodi Golićeva.\nOna ističe da su na osnovu obavljenih terenskih radova i laboratorijskih analiza sačinjeni stručni izvještaji o terenskim radovima, procjeni zagađenosti, te izvještaj o procjeni tehnologija za sanaciju lokacije zajedno sa listom prioritetnih aktivnosti za one lokacije gđe su identifikovani određeni rizici po ljudsko zdravlje i ekosistem.\nKonstrukcija finansiranja je zamišljena tako da u njoj učestvuje Fond sa 160.000 KM, a preostali iznos da se sufinansira iz sredstava projekta “Ekološki prihvatljivo upravljanje postojanim organskim zagađujućim materijama u industrijskom sektoru upravljanja otpadom” koji finansira Vlada Švedske.


Pogledajte koji njemački divovi žele saradnju s bh. kompanijama | VIPmagazin\nPogledajte koji njemački divovi žele saradnju s bh. kompanijama\nOstalo je još samo nekoliko dana da se zainteresovane bh. kompanije prijave za konferenciju „Njemačka inicijativa za pronalaženje dobavljača u zemljama Zapadnog Balkana“.\nKonferencija će biti održana 19. juna u Frankfurtu.\nBh. kompanije lani su postigle veliki uspjeh, kada je 5 njih bilo u Top 7. Tada je Marting Graber rekao da „BiH na taj način zauzima vodeću poziciju u regionu“.\nZa konferenciju su se prijavile 73 njemačke kompanije. Kako saznaje BiznisInfo, među njima su neke od najvećih kompanija u Njemačkoj ali i na svijetu.\nMeđu njima je kompanija „Continental AG“, najveći njemački dobavljač dijelova za automobilsku indrustriju. Firma proizvodi gume, kočione sisteme, unutrašnju elektroniku, sigurnosne sisteme, pogonske sisteme, dijelove šasije itd.\nKompanija zapošljava 220.000 ljudi i ima godišnje prihode od čak 41 milijardu eura dok, poređenja radi, najveće kompanije u BiH imaju godišnje prihode od oko pola milijarde eura. Firma koja bi bila dobavljač “Continentalu” mogla bi zaraditi do 5 miliona eura godišnje.\nJedan od giganta koji traži dobavljače na Balkanu je i „Schaeffler AG“ koji ima 90.000 zaposlenih i prihode od 14 milijardi eura, i također se bavi automobilskom industrijom i drugim granama industrije.\nMeđu firmama je i “Bosch Rexroth AG” sa 30.000 hiljada zaposlenih i prihodima od 5,4 milijarde eura.\nTu je i kompanija CLAAS sa 11.300 zaposlenih i prihodima od 3,8 milijardi eura, a njen dobavljač može zaraditi do 10 miliona eura. Firma se bavi privrednim mašinama.\nMeđu zainteresovanim kompanija je i GEA Group, jedan od najvećih svjetskih dobavljača opreme i proizvodne tehnologije u prehrambenoj industriji i energetici, s godišnjim prihodima od 4,6 milijardi eura.\nOsim ovih, još je nekoliko kompanija čiji prihodi premašuju iznos od milijardu eura.\nInače, cilj projekta je da se u okviru jednodnevnog događaja odabrane kompanije iz Bosne i Hercegovine i zemalja Zapadnog Balkana sastanu sa njemačkim firmama koje su zainteresovane za uspostavljanje poslovnih kontakata sa proizvođačima iz ove regije, tj. njihovim novim potencijalnim dobavljačima roba i usluga iz traženih djelatnosti poslovanja.\nZainteresovane njemačke kompanije dolaze uglavnom iz metaloprerađivačkog sektora, dobavljačkog sektora za autoindustriju, sektora prerade i proizvodnje materijala od plastike, kao i manji broj kompanija iz elektro i elektronskog sektora.\nRok za prijave je 16.4.2018.\nKonferencija je projekat njemačkog Udruženja za upravljanje materijalima, nabavku i logistiku (BME), njemačkog Saveznog ministarstva za privrednu saradnji i razvoj (BMZ), njemačkog Saveznog ministarstva za privredu i energiju (BMWi), te njemačkih vanjskotrgovinskih komora (AHK).\nApple privremeno prekinuo nabavku kobalta od dobavljača iz Konga\nIzložba akvarela ‘Nekadašnji Mostar’\nApple u Kini suočen s neobičnim problemom, optužuju ih za rasizam


Rajner: Hrvatska želi dobre odnose sa Srbijom\nIzvor: B92, 10.Feb.2016, 01:28\nZagreb -- Hrvatska želi konstruktivne odnose sa Srbijom, rekao je predsednik hrvatskog Sabora Željko Rajner primajući u prvu posetu ambasadora Srbije Miru Nikolić.\nRajner je izjavio da se to prvenstveno odnosi na rešavanje pitanja nestalih i zatočenih, završetka procesa vraćanja imovine i arhivske građe, vraćanja kulturnog blaga i rešavanje pitanja granice na Dunavu, navodi se u saopštenju Sabora, a prenela je agencija Hina.\nPredsednik Sabora je ukazao i na >> Pročitaj celu vest na sajtu B92 << važnost rešavanja položaja hrvatske manjine u Srbiji u skladu sa Sporazumom o zaštiti manjina iz 2004. godine.\nOn je takođe naglasio da Hrvatska ne prihvaća srpski Zakon o univerzalnoj jurisdikciji koji se primenjuje na hrvatske državljane, navodi se u saopštenju.\nRadi se o zakonu po kojem je uhapšen i osuđen Veljko Marić i koji već neko vreme izaziva spor između Zagreba i Beograda.\nBivša vlada premijera Zorana Milanovića nekoliko je puta najavila da će preko Brisela tražiti promenu tog zakona.\nNezavisne Novine: Rajner: Otvorena pitanja prioritet u odnosima sa Srbijom


Foto: PETER NICHOLLS, POOl / EPA;\nPoslednju "eksploziju besa" Berlina pokrenulo je pismo koje su prošle nedelje tri američka senatora koji podržavaju Trampa poslala operatoru luke na Baltičkom moru, zapretivši menadžerima luke "teškim pravnim i ekonomskim sankcijama" ako nastave da podržavaju projekat servisiranja ruskih brodova koji polažu cevi za gasovod Severni tok 2.\nNemačka reakcija na upozorenje bila je brza i besna, pogotovo jer se radi o gradu Sasnicu u distriktu u kojem glasa Angela Merkel. Manuela Švezig, premijerka države u kojoj se nalazi luka, pismo iz Vašingtona nazvala je "ucenom", dok je Jirgen Tritin, istaknuti poslanik Zelenih, rekao da to predstavlja "objavu ekonomskog rata".\nKarsten Šnajder, istaknuti socijaldemokrata u nemačkom parlamentu, optužio je Vašington za "neoimperijalizam".\nOva epizoda je još jednom dokazala da ako postoji jedna stvar koja ujedinjuje Nemce, to je njihova mržnja prema američkom predsedniku. Problem je što ih ona zaslepljuje, piše Politiko.\nFoto: JENS KOEHLER / EPA;\nIako Trampove izmišljotine, neobičan odnos prema njegovom nemačkom nasleđu i uopšteno ponašanje možda čine da se sa lakoćom odbaci sve što on kaže ili učini, treba imati u vidu da on nije jedini koji se suprotstavlja dogovoru Nemačke oko gasovoda sa Rusijom, što bi omogućilo Moskvi da zaobiđe Ukrajinu i druge zemlje istočne Evrope i isporuči gas direktno u Nemačku ispod Baltičkog mora.\nKritičari upozoravaju da će sporazum, drugi takav naftovod koji povezuje Rusiju i Nemačku, učiniti Evropu previše zavisnom od ruskog snabdevanja gasom i ojačati uticaj Moskve u odnosima sa regionom.\nZemlje sa Baltika pa do Poljske i Slovačke godinama pozivaju Berlin da odustane od projekta.\nA Trampove poteze da ga zaustave podržavaju i republikanci i demokrate, što je redak slučaj jedinstva u inače duboko podeljenom američkom Kongresu.\nTo je jedan od razloga zašto prošlonedeljno pismo nije moglo da bude iznenađenje ni nemačkoj vladi, ni luci o kojoj je reč. Ustvari, nakon odluke Kongresa prošlog meseca o proširenju opsega sankcija, ona su bila gotovo neizbežna.\nU nemačkoj štampi mnogo je toga što se luka nalazi u primorskom gradu Sasnicu, u okrugu u kojem glasa kancelarka Angela Merkel. Ali s obzirom na to da je Sasnic luka koju koriste ruski brodovi koji izvode radove (samo oko 150 kilometara od 2.350 kilometara projekta je ostalo nedovršeno), veza s Merkel izgledala bi više slučajnost nego osmišljena. Bilo kako bilo, pravo pitanje je zašto Nemačka politička klasa izražava šok i užas zbog pretnji od sankcija za koje je morala da zna da dolaze.\nU Berlinu postoji veliki animozitet prema Trampu i zbog njegovih izjava upućenih nemačkoj vladi i kancelarki Merkel, čiju politiku stalno kritikuje, često bez ikakvih argumenata.\nMeđutim, Merkel je godinama odbijala da se čak bavi kritičarima projekta, ponavljajući iznova i iznova da je reč o „poslovnom projektu“, sugerišući da bi politička intervencija bila neprimerena. Uprkos američkim prigovorima, taktika kancelarke je delovala je - barem dok Tramp nije stigao na scenu.\nOd vremena kada je preuzeo dužnost, Tramp je bio neumoran u isticanju suprotnosti u stavu Nemačke. Kako Nemci mogu da očekuju da će SAD koristiti svoju vojsku za odbranu njihove zemlje, dok istovremeno potpisuju unosne ugovore o gasu sa Rusijom, zemljom od koje joj treba zaštita?\nZa sada Berlin nije ni pokušao ozbiljno da odgovori na to pitanje. Ni rusko hakovanje Bundestaga (nemačkog parlamenta), ni ubistvo čečanskog pobunjenika usred dana u centralnom Berlinu, koje je naredila Moskva, nisu podstakli Nemačku da ponovo razmotri projekat.\nUmesto toga, Nemačka je zadržala svoj odbrambeni stav, parirajući prigovorima Amerike, polažući sumnju u američke motive i taktike.\n- Amerikance nije briga za Rusiju, samo žele da nam prodaju svoj gas - uobičajen je refren u Berlinu koji tvrdi da su američke sankcije nezakonite prema međunarodnom zakonu.\n"Politiko" navodi da Berlin greši ako misli da je to samo Trampov stav. On je zaslepljen svojim prezirom prema Trampu da je zaboravio da su se i ranije američki visoki zvaničnici žalili zbog Severnog toka 2, a među njima je i Džo Bajden, nekadašnji državni sekretar a danas rival Trampu za predsedničku fotelju.\nZa sada je nemački lobi za Severni tok 2 uspeo da ubedi zemlju da je debata sa Vašingtonom ukorenjena u Trampovom anti-nemačkom "krstaškom ratu".\nNakon novembra, Berlin će možda morati da nađe novi izgovor.\nBONUS VIDEO Amerika minira Severni tok 2\nPutin i Merkel potvrdili podršku Severnom toku 2


Udruženje „Rastimo zajedno“: Održan seminar „Inkluzija djece kroz sportske aktivnosti“\nUdruženje roditelja i prijatelja djece sa posebnim potrebama „Rastimo zajedno“ Gacko organizovalo je u UR „Planinka“ dvodnevni seminar na temu „Inkluzija djece kroz sportske aktivnosti“. Seminar je organizovan u okviru projekta „Pruži mi šansu“, koji provodi Udruženje za pomoć djeci i omladini sa posebnim potrebama „Sunce“ i NVO „Specijalna olimpijada“ Crne Gore.\n„Cilj je da djeca sa poteškoćama u razvoju počinju da se uključuju u fizičke aktivnosti i da se bave sportom. Ako te sportske aktvivnosti još kombinujete sa igrom postoji jak motivacioni faktor da se djeca uključe i angažuju fizički što ima jednu pozitivnu posledicu, a to je da vrlo rijetko takva djeca završe u kolicima ili sa slabom pokretnošću. Projekat je u završnoj fazi, ovo je zadnji seminar i do kraja projekta koji se završava 14. maja treba uraditi još jednu brošuru gdje ćemo sumirati sve rezultate u prethodnih 14 mjeseci, koliko traje projekat“, rekao je Milenko Vujinović, projekt menadžer Udruženja za pomoć djeci i omladini sa posebnim potrebama „Sunce“ iz Pala.\nSeminar na pomenutu temu pored Gacka održan je još i u četiri opštine BiH, i to u Palama, Sokocu, Sarajevu, Prozor-Rami, kao i u pet opština Crne Gore.\n„Ovim seminarom pokušavamo približiti aktivnosti Specijalne olimpijade. Želimo da pokažemo vrijednosti onoga što pruža Specijalna olimpijada i na koji način se sportski radnici mogu približiti osobama sa invaliditetom, a sa druge strane da kroz različite aktivnosti kao što je inkluzija, edukacija roditelja, i stručnih kadrova koji rade pokažemo da je to jedan sistem koji zaslužuje daleko veću pažnju. To pokazuju i sami rezultati koji ostvaruju sportisti sa poteškoćama, i na domaćoj i na međunarodnoj sceni“, istakla je predavač na seminaru Kada Delić-Selimović, koja je doktor sportskih nauka i tehnički direktor Specijalne olimpijade BiH.\nOd projektnih aktivnosti planirana su i četiri sedmodnevna kampa, dva sportska takmičenja i šest pres konferencija.\n01.03, 2016\tby Opština Gacko in Novosti


Zajednička sjednica Vlade FBiH i Federalnog štaba civilne zaštite\nFederalni štab civilne zaštite (FŠCZ) donio je danas naredbu koja je proslijeđena kantonalnim i općinskim vlastima da bi se se na što efikasniji način odgovorilo na najavljene nove snježne padavine, izjavio je na na pres-konferenciji u Sarajevu, upriličenoj nakon zajedničke sjednice Vlade Federacije BiH i FŠCZ- a, zamjenik federalnog premijera i komandant Štaba FŠCZ Jerko Ivanković-Lijanović.\nNaredbom je, kako je pojasnio, naloženo vladama kantona i općinskim načelnicima da sagledaju stanje u prikupljanju finansijskih sredstava namijenjenih za zaštitu od prirodnih i drugih nesreća, te ih stave na raspolaganje službama CZ-a.\nIstovremeno, Federalno ministarstvo prometa i komunikacija je zaduženo da, u koordinaciji s javnim preduzećima za održavanje puteva, stavi u funkciju sve raspoložive resurse da bi se osigurala prohodnost puteva i funkcioniranje željezničkog saobraćaja, posebno u segmentu snabdijevanja industrijskih objekata, odnosno kapaciteta koji proizvode i osiguravaju energiju.\nFŠCZ donio je i naredbu kojom je obavezao Federalno ministarstvo energije, rudarstva i industrije da učini sve što je neophodno da bi se hidroenregetski objekti, odnosno hidroakumulacije, prilagodili novonasatalim okolnostima, a sve radi što bolje pripreme za period otapanja snijega, što može uzrokovati poplave i pojavu klizišta.\nIvanković-Lijanović je uputio apel građanima da na što racionalniji način koriste električnu energiju, te iskazao zahvalnost svima koji su vlastitim angažmanom doprinijeli prevladavanju poteškoća koje su prouzročile obilne snježne padavine i ekstremno niske temperature.\nPremijer Federacije BiH Nermin Nikšić pohvalio je FŠCZ za promptno reagiranje nakon zaključaka s posljednje sjednice Federalne vlade, uz očekivanje da će angažman svih struktura uključenih na otklanjanju i saniranju posljedica elementarne nepogode ubuduće biti još efikasniji i odgovorniji.\nNikšić je iskazao zahvalnost i svima koji su u proteklom vremenu doprinijeli normaliziranju prilika, posebno studentima, rudarima i radnicima u termoelektranama, kao i penzioniranim pripadnicima OSBiH, te svim anonimnim građanima koji su vlastitim angažmanom doprinijeli saniranju posljedica nevremena koje je zahvatilo našu zemlju.\nFederalni premijer pohvalio angažman zdravstenih ustanova, odnosno njihovih djelatnika, te najavio da će Vlada iz federalnih rezervi promptno osigurati određene količine lož-ulja za potrebe Kantona 10 (Livanjski) i Hercegovačko-neretvanskog kantona.\nDirektor Federalne uprave Civilne zaštite (FUCZ) Alija Tihić kazao je da se aktivnosti u vezi sa saniranjem posljedica prirodne nesreće odvijaju u skladu s postojećim planovima, te da su prioriteti i nadalje osiguranje prohodnosti putnih pravaca, pomoć u hrani, lijekovima i energentima, te eventualna evakuacija bolesnih s najugroženijih područja.\nNa tom planu, kako je kazao, angažirani su svi raspoloživi kapaciteti, te ocijenio da Vlada i FŠCZ čine sve što je u njihovoj moći da bi se otklonile posljedice prirodne nesreće.\nOdgovarajući na pitanja novinara, Tihić je ukazao na neosnovanost kritika na račun službi CZ-a, ocijenivši da su one često proizvod određenih restrikcija koje su na snazi, a koje su neophodne u novonastalim (ne)prilikama.\nU tom kontekstu, najavio je da će se večeras na putnoj komunikaciji Hadžići - Stupska petlja - Vogošćanska petlja saobraćaj odvijati po posebnom režimu, s obzirom na to da će se raditi na daljnjem raščišćavanju te komunikacije, a radi omogućavanja dvosmjernog odvijanja saobraćaja.\nInače, vladini dužnosnici i članovi FŠCZ-a, koji permanentno zasjeda, analizirali su sve dosadašnje aktivnosti na saniranju posljedica prirodne nesreće, kao i trenutno stanje na području Federacije BiH.\nSastanku su prisustvovali i predstavnici javnih preduzeća, institucija i ustanova koje mogu doprinijeti prevladavanju i saniranju poteškoća koje još opterećuju stanje u FBiH, posebno na planu osiguranja neophodnih energenata i prohodnosti magistralnih i regionalnih saobraćajnica, kao i snabdijevanja živežnim namirnicama i zdravstvene zaštite građana.


NSinfo: Radovi na Fruškogorskom koridoru ove jeseni: Vlada izmenila uredbu - Kroz Frušku goru oko Iriga, pa do Rume\nkoji treba da uslede ove jeseni, Vlada Srbije usvojila je prve normativne pretpostavke da bi se takvi planovi mogli i realizovati.\nNakon što je krajem aprila u Pekingu potpisan Protokol o saradnji između Republike Srbije i Narodne Republike Kine na izgradnji Fruškogorskog koridora, Vlada je krajem prošlog meseca usvojila izmene Uredbe o Prostornom planu područja posebne namene infrastrukturnog koridora državnog puta Novi Sad – Ruma – Šabac i Šabac–Loznica.\nDa se na projektu ozbiljno radi, svedoči i činjenica da su izmene uredbe objavljene već sutradan u „Službenom glasniku” da bi stupile na snagu već ovog vikenda, prenosi Dnevnik.\nUkupna površina samog prostornog plana obuhvata 1.114,75 kvadratnih kilometara, a vezana je za osam katastarskih područja, koja se nalaze u delovima Novog Sada, Sremskih Karlovaca, Iriga, Rume, Sremske Mitrovice, Šapca, Bogatića i Loznice. U izmenjenoj uredbi sada su katastarski brojevi parcela koje su cele ili delimično zahvaćene Fruškogorskim koridorom, a svi koji su zainteresovani, mogu tekst tog dokumenta naći na sajtu Vlade, ili u „Službenom glasniku” od 31. maja.\nIstovremeno se navodi i da će konačna regulaciona linija višetračnog puta, kao i konačan spisak parcela za eksproprijaciju biti definisani nakon izrade i konačnog usvajanja tehničke dokumentacije, kada će biti precizno date i parcele atarskih puteva kao poljoprivrednog zemljišta.\nKljučni građevinski objekat saobraćajnice Novi Sad – Ruma biće dvocevni tunel kroz Frušku goru, koji će, svojom dužinom od 3,5 kilometra biti najduži tunel u Srbiji. Fruškogorski koridor će imati četiri kolovozne trake širine po 3,5 metra, ali uprkos tome svrstava se u brze saobraćajnice, a ne u auto-puteve jer neće imati zaustavne trake. Saobraćajnica će se prostirati od Kaćke petlje na putu Novi Sad – Zrenjanin, a s auto-putem E-75 će se ukrštati kod benzinske pumpe „Minut”. Koridor s novom saobraćajnicom dalje će voditi prema Dunavu, zatim preko Fruške gore do auto-puta Beograd–Zagreb. Brza saobraćajnica će na sremsku stranu preći preko novog mosta koji treba da se izgradi kod crkve na Tekijama, dalje će voditi prema Bukovcu preko tunela ispod Fruške gore. Tunel će ići prema petlji za Vrdnik, potom će nastaviti ka Rumi. Izgradnja auto-puta Novi Sad – Ruma će biti podeljena u četiri faze. Prva je Ruma – ulaz u tunel kroz Frušku goru, druga je izgradnja tunela dugog 17 kilometara, treća faza je izgradnja izlaza iz tunela do petlje na Mišeluku i četvrta obilaznica oko Petrovaradina.\nFruškogorski koridor će povezati Koridor 10 i Koridor 4 i stvoriti najkraću vezu između Bosne i Rumunije. Najvažniji značaj koridora Novi Sad – Ruma s tunelom je taj što će se konačno rešiti ogroman problem prolaska teretnih vozila preko Fruške gore i kroz Irig, kuda prolazi najprometnija saobraćajnica u Srbiji s dnevnim prosekom prolazaka od 10.000 do 12.000 vozila. Izgradnja te saobraćajnice je veoma važna, posebno za građane Iriga, kroz čiji centar prolaze teški kamioni i druga vozila. Procenjuje se da bi izgradnja Fruškogorskog koridora trebalo da košta više od 100 miliona evra.\nizvor: dnevnik.rs, agencije, foto: engin akyurt from Pixabay\n... ap vojvodina, fruškogorski koridor, investicije, irig, Novi Sad, ruma, srbija\nIz Dunavskog parka na Štrand, Limanski park?\nU Novom Sadu - Kasarne na prodaju po sniženoj ceni\nNa prodaju 22 vojna kompleska širom Srbije\nNemačka kompanija stiže u Vojvodinu - posao za 1.100 ljudi, prosečna plata 1.700 evra\nPredsednik Srbije Aleksandar Vučić izjavio je da će u fabrici\nSvečano otvoren novi Lidl u Novom Sadu


Tusk: Bregzit i formalno odložen za 31. januar - Svet - Dnevni list Danas\nPočetna » Svet » Tusk: Bregzit i formalno odložen za 31. januar\n0Piše: Beta 29. oktobra 2019. 20.35\n„Dvadesetsedmorica su zvanično usvojila odlaganje. To je možda poslednje“, napisao je na Tviteru Tusk i rekao da takođe želi da kaže zbogom Britancima jer mu se misija završava.\n„Molim vas iskoristite na najbolji način to odlaganje. Držim vam palčeve“, napisao je Tusk.\nU propratnoj deklaraciji Evropskog saveta isključuje se mogućnost ponovnog pregovaranja o sporazumu o razdruživanju, te ističe da „bilo kakva jednostrana obveza, izjava ili akt Velike Britanije mora biti kompatibilna sa slovom i duhom sporazuma o razdruživanju“.\nEvropski savet takođe podseća Veliku Britaniju na njenu obvezu da deluje konstruktivno i odgovorno tokom produženja te da se treba „suzdržati od bilo kakve mere koja bi mogla ometati dostizanje ciljeva Unije, posebno tokom učestvovanja u donošenju odluka u Uniji“.


Ana Brnabić: Ova Evropska unija nije Evropska unija kojoj mogu da verujem! | Vestinet.rs\nPočetna AKTUELNO\tAna Brnabić: Ova Evropska unija nije Evropska unija kojoj mogu da verujem!\nPremijerka Ana Brnabić izjavila je u Beogradu da je godišnji izveštaj Evropske komisije o Srbiji u osnovi pozitivan i da prepoznaje napredak u nekim oblastima, ali je kritikiovala njegove delove u kojima su, kako je navela, „iznete političke ocene“.\n„Izveštaj je u nekim oblastima zanimljiviji nego obično. U nekim važnim oblastima iznete su političke ocene. Ukupno je izveštaj pozitivan, ali ima stvari koje su nejasne i nemaju nikakvu logiku“, kazala je Brnabić na zajedničkoj konferenciji za novinare sa šefom Delegacije EU u Srbiji Semom Fabricijem i ministarkom za evropske integracije Jadrankom Joksimović.\n„Nije mi jasno da EU kaže da osuda za ubistvo Ćuruvije nije dovoljna da se kaže da ima nekog napretka. Konstatovan je rad na medijskoj strategiji, težak i kompleksan, ali ni to nije dovoljno za napredak. Ni privođenje ljudi koji su pretili novinarima nije bilo dovoljno“, kazala je premijerka Srbije.\nI da Srbija ništa od toga nije uradila, ocena u toj oblasti bila bi ista da `nema napretka`, rekla je Brnabić.\nOna je kazala da nije zabrinuta za evropske integracije Srbije, ali da jeste zabrinuta zbog situacije na Kosovu i zbog „nedostatka konkretne reakcije EU na sve što se dešava“.\n„Brisel ima mehanizme da pokrene postupak protiv Prištine zbog kršenja SSP-a, ali ga nije pokrenuo. To nije EU kojoj ja verujem“, kazala je Brnabić.\nPovodom kritika u izveštaju na rad Skupštine Srbije, Brnabić je kazala da joj je žao što se EU „ne seća ko je počeo opstrukciju parlamenta“.\n„Tokom ovog zasedanja Skupštine, imali smo opstrukciju od dela opozicije koja sada bojkotuje rad parlamenta. Ta opstrukcija je bila na dva načina – konstantnim dopunama dnevnog reda i ogromnim brojem besmislenih amandmana. Tada niko nije mislio da parlamentu nedostaje značajna debata“, navela je.\nOna je kazala i da je „neverovatna stvar“ da se u izveštaju EK konstatuje da opozicione stranke koje su deo Saveza za Srbiju (SzS) bojkotuju parlament, jer SzS nije ni učestvovao na poslednjim izborima, i dodala da ju je to „zabavilo“.\n„Zabavilo me je što je navedeno da neparlamentarni Savez za Srbiju bojkotuje rad parlamenta i naučilo me nekim stvarima“, rekla je.\nBrnabić je iznela neslaganje i s ocenom u izveštaju da nema napretka u oblasti saradnje s civilnim društvom, rekavši da je Vlada „ozbiljno pomagala organizaciju“ Međunarodne nedelje civilnog društva.\nPolivanje hladnom vodom – umusio se Fabrici\nNavela je da „uopšte više nije ni bitno“ da li će Srbija da otvori neko poglavlje, jer na to više utiče situacija u EU nego da li je Beograd nešto ispunio ili nije.\n„Nama nije toliko stalo da li (u izveštaju) ima nekog napretka, mi ćemo nastaviti da sprovodimo reforme bez obzira na ocenu. Ne sprovodimo reforme da bi nam EK rekla da ima ili nema napretka, nego zato što želimo evropsku Srbiju“, kazala je Brnabić.\nDodala je da se „nada da će EU sa pažnjom saslušati“ primedbe koje je iznela, navodeći da su one logične.\nBrnabić je rekla da su u izveštaju, između ostalog, iznete pozitivne ocene o ekonomiji Srbije, o regionalnoj saradnji, o poglavlju 24 koje se odnosi na pravdu, slobodu i bezbednost.\nPre njenog obraćanja, ministarka Joksimović je rekla da u izveštaju po prvi put postoje „izrazito političke ocene u dve ili tri oblasti“ i ocenila da im tu „nije mesto“ jer „zamagljuju činjenice“.\n„Činjenica je da je Srbija uradila više od onog što je konstatovano u izveštaju“, kazala je Joksimović.\nPosle obraćanja Brnabić i Joksimović, Fabrici je rekao da je izveštaj za EU „objektivan, izbalansiran i nepristrasan“ i da predstavlja ono „kako Brisel vidi reforme na koje se Srbija obavezala“.\n„Treba da primimo k znanju ono što su premijerka i ministarka rekle“, kazao je šef Delegacije EU u Srbiji.\nRekao je da je u izveštaju navedeno da je Srbija postigla napredak u nekim oblastima, ali da „mora da bude odlučnija i pojača napore“ u jačanju demokratskih institucija i vladavine prava i da treba da postigne „dodatni napredak“ u pravosuđu i borbi protiv korupcije.\n„Fiskalni rezultati su impresivni, rast srpske privrede iznosi četiri odsto, i to na zdravim osnovama. U budžetu je suficit, dug je pao na 50 odsto bruto domaćeg proizvoda“, kazao je Fabrici.\nUpitan kada će Srbija otvoriti nova poglavlja u pregovorima s EU, Fabrici je rekao da o tome „odlučuju zemlje članice Unije“ i ocenio da izveštaj EK „nije prepreka“ za otvaranje novih poglavlja.\nO tome što se u izveštaju ne pominje upad demonstranata u RTS 16. marta, što je Brnabić danas takođe kritikovala, Fabrici je rekao da izveštaj „ne može da se bavi konkretnim slučajevima“.\n„Mislim da je u izveštaju rečeno da su demonstracije (Jedan od pet miliona) generalno bile mirne, što implicira da je bilo i nekih incidenata“, kazao je Fabrici.\nJednoglasno usvojena zabrana nošenja navijačkih rekvizita i simbola u školama u Novom Sadu!


Na snazi od srijede: Ovo su novine Zakona o bezbjednosti saobraćaja - Volim Danilovgrad\nOd srijede počinjen primjena Zakon o Izmjenama i dopunama Zakona o bezbjednosti saobraćaja na putevima, saopšteno je iz Uprave policije.\nUprava policije još jednom upućuje apel svim učesnicima u saobraćaju, da poštuju Zakonom propisane odredbe i time, kako je saopšteno, doprinesu ličnoj i bezbjednosti ostalih učesnika u saobraćaju, kao i poboljšanju ukupnom stanja bezbjednosti u saobraćaju na crnogorskim putevima.\nKako je propisano, odredbe ovog Zakona primjenjivaće s 60 dana od dana stupanja na snagu, da to znači da će se sa njegovom praktičnom primjenom početi 12. februara 2020, navedeno je u saopštenju UP.\n“I pored toga što je javnost u prethodnom periodu, u više navrata obavještavana o najbitnijim izmjenama postojećeg Zakona o bezbjednosti saobraćaja na putevima, koristimo priliku da još jednom učesnike u saobraćaju, kao i ukupnu javnost podsjetimo na najznačajnije promjene zakonskih odredbi, koje se tiču vozača”.\n· koji upravljaju vozilom pod dejstvom alkohola u koncentraciji od 2g/kg ili većoj,\n· koji upravljaju vozilom pod uticajem opojnih droga ili drugih psihoaktivnih supstanci,\n· koji se u naselju kreću brzinom koja je za 70 km/h i više veća od dozvoljene brzine ili van naselja brzinom koja je za 90 km/h veća od dozvoljene brzine,\n· koji upravljaju vozilom za vrijeme trajanja mjere zabrane upravljanja ili ograničavanja prava na upravljanje motornim vozilom,\n· koji ne zaustave vozilo na propisani znak ili naredbu ovlašćenog policijskog službenika,\n· koji odbiju da se podvrgnu ispitivanju pomoću odgovarajućih sredstava i aparata (alkometar, droga test i dr.), radi provjere prisustva alkohola u organizmu, ili postojanja znakova alkoholne poremećenosti ili dejstva opojnih droga.\nJoš jednom iz UP podsjećaju, da je cilj usvojenih izmjena Zakona, poboljšanje bezbjednosti svih učesnika u saobraćaju i smanjenje broja saobraćajnih nezgoda sa najtežim posljedicama.\n“Takođe, u skladu sa novim zakonskim rješenjem, prema vozačima koji su počinili prekršaj će se preduzimati mjere na osnovu sakupljenih kaznenih bodova, koji se vode u Prekršajnoj evidenciji, a na osnovu rješenja sudova za prekršaje ili konačnih prekršajnih naloga.\nIz zakona je brisana odredba o fizičkom odzimanju vozačke dozvole na licu mjesta, već će se ograničavanje prava na upravljanje motornim vozilom evidentirati u posebnoj evidenciji, o čemu će vozači dobijati rješenje. Na isti način biće realizovane i zaštitne mjere zabrane upravljanja motornim vozilom, izrečene od strane sudova za prekršaje ili izrečene konačnim prekršajnim nalogom”, zaključeno je u saopštenju policije.


Zvizdić: BiH želi jačanje veza sa zemljama "16 plus jedan" - Istinito.com - Ne budi ovca!\nPočetna > Region > Zvizdić: BiH želi jačanje veza sa zemljama “16 plus jedan”\nZvizdić: BiH želi jačanje veza sa zemljama “16 plus jedan”\n12. Aprila 2019. Istinito490Leave a Comment on Zvizdić: BiH želi jačanje veza sa zemljama “16 plus jedan”\nPredsjedavajući Savjeta ministara u tehničkom mandatu Denis Zvizdić izjavio je da je BiH veoma zainteresovana da nastavi sa daljim unapređenjem i jačanjem veza sa Kinom i zemljama centralne i istočne Evrope u oblasti turizma, energetike, transporta, metalne i drvne industrije.\nZvizdić je istakao da su to prioritetni sektori i nosioci najvećeg potencijala BiH za domaća i strana ulaganja.\nU govoru na plenarnoj sjednici Osmog samita Kine i 16 zemalja centralne i istočne Evrope (16 plus jedan), koji se održava u Dubrovniku, Zvizdić je rekao da je taj skup dokaz održivosti partnerskog odnosa ovih zemalja, te naglasio posvećenost BiH nastavku aktivnog učešća u sprovođenju do sada dogovorenih projekata.\n“Liberalizacija viznog režima sa Kinom rezultirala je značajnim porastom broja kineskih turista koji posjećuju BiH, kao i region. Ove godine očekujemo da će BiH posjetiti oko 100.000 kineskih turista”, naveo je Zvizdić.\nOn je ocijenio da je to dobra podloga za jačanje regionalne saradnje jer su prije nekoliko dana BiH, Srbija i Crna Gora promovisale zajednički projekat turističke ponude za sve turiste koji dolaze iz Kine, a za koji se očekuje da će biti proširen i na sve zemlje zapadnog Balkana.\nPrema Zvizdićevim riječima, skori početak izgradnje novog bloka termoelektrane u Tuzli predstavlja benefite saradnje ostvarene putem mehanizama “16 plus jedan”.\n“Nova termoelektrana gradiće se u potpunosti u skladu sa energetskim standardima koje propisuje EU, te će novi termoblok rezultirati značajnim smanjenjem zagađenosti vazduha i očuvanjem okoline, a uz povećanje energetske efikasnosti za 30 odsto”, istakao je Zvizdić i dodao da BiH ima veliki interes za izvoz poljoprivrednih proizvoda u Kinu.\nPredsjedavajući Savjeta ministara u tehničkom mandatu pozdravio je usvajanje dokumenta “Smjernica iz Dubrovnika” u kojem je usaglašeno da do kraja 2019. godine godine BiH bude domaćin susreta ministara transporta “16 plus jedan”, te izrazio posebno zadovoljstvo što će Sarajevo biti domaćin Petog samita gradonačelnika glavnih gradova “16 plus jedan”.\nPlenarnoj sjednici prisustvovao je i ministar spoljne trgovine i ekonomskih odnosa u Savjetu ministara u tehničkom mandatu Mirko Šarović.\nTagged 16 plus 1 denis zvizdic dubrovink istinito kina mirko sarovic\nCvijanović zahtjev SDA ocijenila neozbiljnim\nAnonimusi prijete osvetom zbog hapšenje osnivača Vikiliksa


Dijamantska procjena: Bivši premijer Džombić sudskom tužbom potražuje od vlasti RS 150.000 KM; Bivši partner vlasti Perić prisvojio 200.000 evra | eho\nDijamantska procjena: Bivši premijer Džombić sudskom tužbom potražuje od vlasti RS 150.000 KM; Bivši partner vlasti Perić prisvojio 200.000 evra\nBy eho · On 18/12/2019\nAleksandar Džombić, bivši premijer RS, tužio je firmu “Hidorelektrane na Bistrici”, čiji je suvlasnik firma Hidroelektrane na Drini, koja je dio MH “Elektroprivrede RS”.\nDžombić je u svojstvu vlasnika revizorske kuće “Grant Thorton” uputio tužbu zbog neizmirenja obaveza u visini od 150.000 KM. Posao koji je Džombić uradio ne vrijedi, prema riječima stručnjaka, više od 50.000 KM, ali šta je za “Elektroprivredu” RS taj novac – sitnica, ako se ima u vidu da se iz Holdinga odlivaju desetine miliona preko namještenih tendera.\n“Hidroelektrane na Bistrici”, kada je Džombić za njih radio “dijamantsku procjenu” vrijednosti kapitala tog Društva, bile su u vlasništvu firmi “Kaldera company” (30 %), ZP “Elektrodistribucija” Pale (10 %) i “Energo Bosna” (60%).\nVlasnik “Kaldere” je Milenko Čičić, jedan od propalih tajkuna Milorada Dodika, “Elektrodistribucija” je dio državnog Holdinga MHEPRS, dok je “Energo Bosna” u vlasništvu Milutina Perića, biznismena vrlo sumnjivih sklonosti iz Praga, Češka.\nMilenko Čičić, vlasnik kompanije “Kaldera”, nagodio se, 2016. godine, sa Tužilaštvom BiH i prihvatio kaznu od godinu dana zatvora, kao i izmirenje obaveza prema državi. Čičić je tada priznao utaju poreza od 200.000 KM.\nPerić je u “Bistricu” unio kapital u vrijednosti od 3 miliona i 850 hiljada evra, za pomenutih 60 posto vlasništva, koje je, nakon brojnih zavrzlama, prodao zavisnom preduzeću “Hidroelektrane na Drini”.\nUmjesto 3,85 miliona evra, Periću je, polovinom oktobra ove godine, isplaćeno 4 miliona i 50 hiljada evra, odnosno 200.000 evra više, nego što je on uložio u Društvo “Hidroelektrane na Bistrici”.\nTih 200.000 evra trebalo je da posluži Periću da isplati sve obaveze Društva, samim tim i Džombića, ali je Perić uzeo sav novac i ne pada mu na pamet da bilo kome isplati bilo šta, iako je bio dužan to da učini.\nDžombić je tako ostao “kratak” 150.000 KM, a sve će morati da plati “Elektroprivreda RS”, preciznije “Hidroelektrane na Drini”, čije je sjedište u Višegradu.\nBivši premijer Džombić koji je uspio da izbjegne bilo kakvu kaznu za brojne malverzacije koje je počinio dok je bio predsjednik Vlade RS, očito je da ne preza da nastavi da odlično zarađuje na račun te iste Vlade RS, koja je vlasnik “Elektroprivrede” RS!


Vašington analizira „narušavanja“ Sporazuma o RSMD - Sputnjik Srbija\n16:44 09 Maj 2021\n12:28 15.02.2017 Preuzmite kraći link\nAmerička administracija trenutno analizira podatke o ruskim „kontinuiranim narušavanjima“ Sporazuma o eliminaciji raketa srednjeg i malog dometa (Sporazum RSMD) za procenjivanje potencijalnih posledica za bezbednost SAD i njenih saveznika, izjavio je vršilac dužnosti portparola američkog Stejt departmenta Mark Toner.\n„Sjedinjene Države ozbiljno shvataju svoje međunarodne obaveze, uključujući i obaveze o ograničenju naoružanja. Kao što je navedeno u najnovijem izveštaju za 2016. godinu, Rusija nastavlja da narušava svoje obaveze iz Sporazuma RSMD kojim se zabranjuje posedovanje, proizvodnja i probni letovi krstarećih raketa zemlja—zemlja sa dometom od 500 do 5.500 kilometara, ili posedovanje ili proizvodnja lansera za takve rakete“, rekao je Toner.\n„Mi smo jasno istakli našu zabrinutost o narušavanju od strane Rusije, koje predstavlja rizik za bezbednost zemalja Evrope i Azije, kao i naš veliki interes da se Rusija vrati na realizaciju Sporazuma. Naša administracija detaljno analizira kontinuirane povrede Sporazuma RSMD da bi procenila potencijalne posledice po bezbednost Amerike i naših saveznika i partnera“, dodao je on.\nKremlj: Putin i Tramp nisu razgovarali o Krimu\nSporazum RSMD, Sporazum o eliminaciji raketa srednjeg i malog dometa, Stejt department, Mark Toner


Exorcismus (La Posesion de Emma Evans) (2010) ~ Horor i SF Filmovi - Opis i radnja filma\nFilm počinje dolaskom petnaestogodišnje Emme sa žurke, u ne baš najboljem stanju. Da li pod uticajem alkohola ili opijata (biće da je svega pomalo), ali i pod uticajem još nečega. Nešto kasnije će se saznaje da su se na žurci učesnici igrali dozivanja đavola a ko bi rekao da će on besposlen uistinu doći i „ući“ u Emmu. Već sledećeg jutra Emma primećuje da sa njom nije baš sve u najboljem redu, počinje sve češće da se „gubi“, a u tim trenutcima postaje opasna po svoju okolinu. Prvi je na udaru njen mlađi brat a zatim i drugarica, školski psiholog, dečko, roditelji... U početku roditelji ne znaju šta im je snašlo ćerku ali kasnije pristaju da potraže pomoć svog ujaka sveštenika da uradi sa Emmom šta se uraditi može.\nUjak pokušava da „istera“ đavola iz Emme u napornim i mučnim seansama tokom kojih nesvesna Emma dobija izuzetnu dozi agresivnosti, kako fizičke tako i one verbalne. Ona, tj devil koji ju je zaposednuo, osim što vređa sve u svojoj blizini, zna sve o svojim ukućanima i ne libi se da iznese čak i najgore tajne svoje porodice, posle kojih ona svakako ne bi ostala na okupu i da su svi preživeli. Iako izgleda da se smrti oko Emme dešavaju sasvim slučajno, postaje jasno da su one režirane, i ostaje da se vidi da li se mogu zaustaviti. Na žalost, ni uloga sveštenika nije kao što je to na početku izgledalo a i đavo nije došao sasvim slučajno, niti sam od sebe ubija sve u Emminom okruženju, ali to ćete otkriti ako i kada pogledate film. Mogu samo reći da je zadnja trećina filma zanimljivija od prve dve, baš zbog takvog raspleta.\nOsnovnu nit priče, Emminu sadašnjost, prekidaju flashbackovi iz nedavne prošlosti, od događaja neposredno pre žurke pa do njenog povratka kući. Ti raniji događaji nam na kašičicu otkrivaju pravu pozadinu svih događaja, i to je prilično uspeo recept za tok filma, jer (ne)očekivani obrti daju ovom filmu i malo doze trilera. Horor scena ima u nekoliko navrata, ne mogu reći da će se neko preteranu uplašiti ali jesu donekle jezive, kada devojka urla muškim glasom, pretpostavljam da bi mogle biti još jezivije ukoliko gledalac veruje da su takvi događaji mogući. Uopšte gledajući, ovo je niskobudđetni film, ali prilično dobro odrađan s obzirom na sredstva, sa vrlo malo specijalnih efekata, ali to ni ne nedostaje filmu. Gluma je vrlo dobrom nivou, Sophie Vavasseur je vrlo dobro odigrala lik Emme.\nOvaj film preporučujem svima onima koje može zanimati ovakva tema. Ja baš nisam nešto posebno zainteresavan za takve teme, ali mi je film bio prilično zanimljiv, tako da pretpostavljam da se nekima može svideti još više. Ostali neka pogledaju ovaj film ako žele da vide na koji način bi trebao da se pravi niskobudžetni film a da on „liči na nešto“.\n+ zanimljiva radnja, posebno za one koje ovakva tema zanima\n+ primer kako može da se sa malim budžetom snimi dobar film\n+ nekoliko više jezivih nego strašnih scena zaposednute Emme\n— manjak budžeta se ipak vidi u nekim momentima\n— „drmusava“ kamera i neke preterano „blurovane“ scene


Ostaci ukrajinskog aviona, kojeg je greškom oborila iranska vojska\nIran je saopštio u subotu da je vojska te zemlje greškom oborila ukrajinski putnički avion i da je protiv-vazdušna odbrana aktivirana greškom, dok je bila u stanju pripravnosti zbog iranskih raketnih napada na američke mete u Iraku.\nStrane vlade su osudile iranski potez, dok je Ukrajina zatražila odštetu.\nIran je prethodnih dana odbacivao odgovornost za obaranje Boinga 737 Ukrajinske međunarodne aviokompanije u sredu, iako je jedan od glavnih komandanata Revolucionarne garde rekao u subotu da je informisao vlasti o nenamernom raketnom napadu na ukrajinsku letelicu istog dana kada se dogodio.\n"Radije bih da umrem nego da budem svedok takve nesreće", rekao je komandant vazduhoplovnih snaga Amirali Hadžizadeh na državnoj televiziji i dodao da su "te noći snage bile u stanju pripravnosti za rat", a da je oko Teherana postavljen dodatni krug odbrane. Komandant je naglasio i da je Garda tražila da se obustave komercijalni letovi, ali da taj zahtev nikada nije odobren.\nSnimak eksplozije posle udara rakete u ukrajinski putnički avion\nVrhovni lider Ali Hamenei, koji do subote nije komentarisao pad aviona u kojem je poginulo svih 176 putnika i članova posade, rekao je da bi informacije trebalo da budu javne, dok su se visoki zvaničnici i vojska izvinili za obaranje aviona.\nStotine demonstranata u Iranu zatražile su Hameneijevu ostavku zbog obaranja aviona, a o protestima je izvestila i poluzvanična novinska agencija Fars što se ne događa često.\nMeđutim državna televizija sugerisala je da bi otkrivanje istine mogli da zloupotrebe "neprijatelji Irana", što je obično aluzija na Sjedinjene Države i Izrael.\nUkrajinski avion leteo je blizu važnog vojnog objekta, koji pripada Revolucionarnoj gardi, saopštila je prethodno iranska vojska i najavila da će odgovorni biti prosleđeni vojnom sudu. Vojska je u saopštenju, koje je pročitano na državnoj televiziji, takođe izrazila saučešće porodicama žrtava.\nIranski predsednik Hasan Rohani tvitovao je da je interna istraga oružanih snaga utvrdila da su rakete ispaljene ljudskom greškom uzrokovale "užasan pad" ukrajinskog aviona i "smrt 176 nevinih ljudi".\n"Islamska republika Iran duboko žali zbog ove katastrofalne greške. Moje misli i molitve su uz ožalošćene porodice. Nudim svoje najdublje saučešće", napisao je Rohani na Tviteru i najavio istragu i krivično gonjenje odgovornih.\n"Tužan dan. Preliminarni zaključci interne istrage oružanih snaga: ljudska greška u vreme krize, izazvana američkim avanturizom, dovela je do katastrofe. Naše najdublje žaljenje, izvinjenje i saučešće našim ljudima, porodicama žrtava i drugim pogođenim zemljama", napisao je Zarif na Tviteru.\nUkrajinski predsednik i kanadski premijer razgovarali su sa Rohanijem i zatrazili privodjenje odgovornih pravdi i punu istragu. Ukrajinska međunarodna aviokompanija saopštila je da je Iran trebalo da zatvori aerodrom, dok je potpredsednik te aviokompanije naveo da nisu imali indikacija da postoji pretnja i da je avionu data dozvola da poleti.\nNeimenovani visoki zvaničnik Trampove administracije rekao je da je Iran napravio "užasnu grešku" i dodao da su "iranski bezobzirni potezi ponovo imali katastrofalne posledice".\nBritanski premijer Boris Džonson rekao je da je iransko priznanje "važan prvi korak" i da je "ključno da svi lideri sada traže diplomatski put napred" da bi se izbegao sukob.\nEvropska unija saopštila je da je nephodno preduzeti mere da bi se osiguralo da se "tako užasna nesreća ne ponovi".\nEksperti navode da je zbog sve većeg međunarodnog pritska bilo gotovo nemoguće sakriti dokaze o raketnom napadu na avion u bilo kojoj istrazi i da je Teheran možda smatrao da je bolje da prizna šta se dogodilo nego da se suoči sa sve većim kritikama u inostranstvu i nezadovoljstvom u zemlji, s obzirom na to da su mnoge žrtve bili Iranci sa dvojnim državljanstvom.\nIran prvobitno demantovao krivicu\nSjedinjene Države i Kanada prethodno su saopštili da je avion oboren iranskom raketom, što je Iran prvobitno demantovao.\n"Možemo sa sigurnošću da kažemo da raketa nije pogodila avion", rekao je u petak šef iranskog civilne avijacije Ali Abedzadeh i dodao da bi SAD i Kanada, ako su sigurni u pogledu svoji tvrdnji, trebalo da svetu predstave rezultate svojih istraga, u skladu sa svetskim standardima.\nIranske vlasti takođe su saopštile da će analiza crnih kutija možda trajati mesec ili dva, a da bi bi mogla da bude zatražena pomoć Rusije, Kanade, Francuske ili Ukrajine.\nKijev i Pariz u međuvremenu su se dogovorili da francuski eksperti pomognu u analizi crnih kutija, saopštio je kabinet ukrajinskog predsednika Volodimira Zelenskog.\nUkrajinski avion srušio se u sredu, ubrzo posle poletanja sa međunarodnog aerodroma u Teheranu.\nKanadski premijer Džastin Trudo, pozivajući se na obaveštajne podatke iz Kanade i drugih izvora, rekao je u četvrtak da je avion, u kojem je bilo 63 Kanađana, oborila iranska raketa, ali da je to možda bilo nenamerno.\n"Verujemo da je verovatno da je avion oborila iranska raketa", rekao je u petak američki državni sekretar Majk Pompeo i dodao da će SAD sačekati da se istraga završi pre nego što donese konačnu procenu.\nUkrajinski predsednik Volodimir Zelenski tvitovao je posle telefonskog razgovora sa kanadskim premijerom da su se Ukrajina i Kanada saglasili da traže objektivnu istragu.\nMnogi Iranci su na društvenim medijima izrazili nezadovoljstvo što je avionu bilo dozvoljeno da poleti, dok su neki izrazili zabrinutost zbog snimaka na Tviteru, čija autentičnost još nije potvrđena, koji ukazuju na to da je mesto pada aviona raščišćeno buldožerima. Iranski ambasador u Britaniji je demantovao te navode.\nAmerička Nacionalna uprava za bezbednost u saobraćaju saopštila je da će imati svog predstavnika u istrazi pada ukrajinskog aviona, a Iran je uputio i poziv američkom Boingu da se pridruži timu istražitelja.\nIranski državni mediji preneli su da će američki, kanadski i francuski istražitelji prisustvovati sastancima u Teheranu. Vašington i Otava nemaju diplomatske odnose sa Teheranom.


Cvetanović priredio je tradicionalni prijem za predstavnike medija – Info Centar Juga\nCvetanović priredio je tradicionalni prijem za predstavnike medija\nGradonačelnik Leskovca Goran Cvetanović priredio je tradicionalni prijem za predstavnike medija.\n„Grad je sastavljen iz niza segmenata koji kao mozaik čine jednu celinu, a sastavni deo tog mozaika ste i vi predstavnici medija koji ste uz nas kad god je to potrebno, pratite i javnosti prenosite naše aktivnosti i trud koji ulažemo za dobrobit naših sugrađana i našeg grada. Prema mom uverenju i uverenju mojih saradnika 2018. godina je bila uspešna godina, jer smo uspeli da realizujemo mnoge projekte. Pred nama su novi izazovi, nove nade i nova očekivanja, biće to korak bliže svetlijoj budućnosti koji zajedničkim snagama gradimo za našu decu, za našu budućnost“, rekao je gradonačelnik Leskovca, dr Goran Cvetanović.\nCvetanović se zahvalio svim medijskim kućama na saradnji izrazivši nadu da će se ona nastaviti i u narednom periodu uspešno u jednom objektivnom informisanju svega što se događa kako u gradu tako i u regionu.\nOvo tradicionalno okupljanje gradonačelnik je iskoristio da predstavnicima medija saopšti da će se u 2020. godini iz budžeta za medije izdvajati više nego prošle godine, 30 miliona dinara.\n„Na kraju želim da vas pozdravim uz reči neprolaznog Duška Radovića – Da u Novoj godini želite i možete više nego što vam treba, a da sve što vam pretekne podelite sa onima koji ne mogu kao vi, ja Vam u svoje ime i u ime svih saradnika želim mnogo zdravlja, sreće i uspeha uz dolazeće novogodišnje i božićne praznike,” – dodao je gradonačelik na kraju svog obraćanja.


Vekna stvarno košta 35 dinara\nAktuelno / Štampa / Vekna stvarno košta 35 dinara\nDirektor Instituta za ekonomiku poljoprivrede Drago Cvijanović izjavio je danas da prema računici tog instituta maloprodajna cena vekne hleba od brašna tipa 500 treba da košta 35,2 dinara.\nOn je agenciji Beta rekao da veleprodajna cena vekne hleba košta oko 28 dinara, ostali troškovi oko 2,5 dinara, da je marža oko sedam odsto, odnosno oko 2,1 dinara i da porez na dodatu vrednost (PDV), koji je osam odsto iznosi 2,6 dinara.\nCvijanović je naveo da računica instituta pokazuje da sirovinski sastav testa za veknu hleba od brašna tipa 500 košta 17,9 dinara, a da se cena na 24,9 dinara poveća kada se uzmu u obzir troškovi proizvodnje. Prema njegovim rečima, veleprodajna cena, koja uključuje i maržu od dva odsto, PDV i takozvane zavisne troškove, iznosi 30,2 dinara, i da na kraju maloprodajna cena, kojoj se na veleprodajnu cenu dodaju ostali troškovi iznosi 35,2 dinara po vekni hleba.\nCvijanović je dodao da prilikom utvrđivanja maloprodajne cene hleba treba uzeti u obzir da nije isto kada se proizvodi sto hiljada ili jedna hiljada vekni hleba i da sve pekare ne koriste isto gorivo. Dodao je da na cenu utiče i udaljenost pekara od mlinova i od tržišta, broj radnika, tehnologija proizvodnje koja se koristi, energenti kao i Uredba o hlebu koja definiše visinu marži. Pekari traže poskupljenje hleba, a prema njihovoj računici, cena vekne hleba od brašna tipa 500 trebalo bi da se sa 55 dinara poveća na 70 dinara. Oni sa vladom razgovaraju o poskupljenju a prema rečima ministra poljoprivrede Dušana Petrovića, sa konkretnim rezultatima bi mogli izaći naredne nedelje.


Beta 6. decembra 2018. 20:15\n„Veličina ljudi koji su tada donosili odluke, a pre svih Josipa Broza Tita, bila je u tome što su rekli da BiH mora imati isti status kao što će sutra imati i ostale republike u okviru Jugoslavije“, kazao je tada Komšić.\nNa prvom zasedanju „Zemaljskog antifašističko veća narodnog oslobođenja Bosne i Hercegovine“ (ZAVNOBiH), u Mrkonjić Gradu 25. novembra 1943. godine doneta je odluka u ime naroda da BiH bude „zbratimljena zajednica u kojoj će biti osigurana puna ravnopravnost svih“, uz ravnopravnost Republike BiH unutar jugoslovenske federacije, i u istorijskim granicama iz vremena srednjevekovne Bosne.\nNa fotografiji sastanka Komšića i francuskog ambasadora vidi se i zastava Evropske unije, no u njegovom kabinetu više nema zastave sa stilizovanim hrvatskim grbom, koja je bila deo službenih simbola „Herceg-Bosne“, a sada se naziva „zastavom hrvatskog naroda u BiH“. Tu zastavu je u tom kabinetu za svog mandata hrvatskog člana Predsedništva BiH držao Čović.\nMKD: Pendarovski u blagu prednost, Albanci podržavaju Albanca\nFilmska potera za migrantima u centru Ogulina\nUhapšeno 12 članova bivše uprave Uljanika\nMKD: Pendarovski u blagu prednost, Albanci podržavaju…


Andritz gradi na veliko - Novosti - Austrija u Srbiji - www.advantageaustria.org\nAndritz gradi na veliko\nOvo preduzeće iz austrijske pokrajine Štajerska ubraja se svakako u vodeće isporučioce industrijskih postrojenja. Sada se prihvatilo izgradnje najvećeg postrojenja za proizvodnju peleta od drveta na svetu.\nŠtajerski proizvođač industrijskih postrojenja Andritz AG isporučuje ruskom proizvođaču celuloze i papira Vyborgskaja Cellulosa najveće postrojenje za proizvodnju peleta na svetu. Planirano je da će pogon sa proizvodnim kapacitetom od 900000 tona godišnje još ove godine biti pušten u rad\nU SAD preduzeće Andritz je za firmu RWE Innogy podiglo najveće pelet postrojenje u severnoj Americi sa proizvodnim kapacitetom od 750.000 tona na godišnjem nivou. Vrednost poslova za oba postrojenja svodi se na 40 miliona evra po postrojenju.\nGrupacija Andritz je na svetskom tržištu jedno od vodećih isporučilaca postrojenja i usluga u vezi sa hidroelektranama, sa industrijom celuloze i papira, metalnom industrijom kao i specijalnim industrijama (separacija čvrste materije iz tečnosti, prehrambena sredstva i biomasa). Uprava ovog preduzeća, koja obuhvata 13.200 zaposlenih širom sveta, ima svoje sedište u Gracu.\nPrethodna vestEkološka tehnika i korišćenje obnovljivih energija u Austriji…Sledeća vestUniqa ponovo najažurnije osiguranje\ndodatne informacije o mašinogradnji i postrojenjima


Bratunac: Održana informativna radionica „Programa podrške marginalizovanim grupama“ - UPSMedia Bratunac: Održana informativna radionica „Programa podrške marginalizovanim grupama“ – UPSMedia\n„ Ovo bi mi bilo do velike pomoći i koristi da jednostavno stvorim svoju radnju i da se nastavim ovim dalje baviti.“, rekla je Sumeja Avidć, korisnica projekta.\n„Mi danas zajednički sa Opštinom Bratunac prezentiramo Javni poziv koji smo raspisali za podršku ženama iz marginaliziranih grupa u pokretanju njihovih biznisa. Ta podrška se odnosi na finansijku podršku, dakle grant sredstva, ali i mentorsku i stručnu podršku tokom prve godine poslovanja tog registriranog biznisa “, za UPSMedia izjavila je Ajka Rovčanin, predstavnik USAIDa.\n„ Formiran je fond za žensko preduzetništvo, za marginalizovane grupe žena. Ovo je prvi put da imamo jedan takav fond, vidimo veliku zainteresovanost.“, izjavila je Andrijana Marković iz odjeljenja za privredu i društvene djelatnosti Opština Bratunac.\n← Bratunac: Skupština usvojila odluku o kreditnom zaduženju Opštine za kapitalne projekte\nBratunac: Potpisan ugovor o izgradnji nove zgrade Opštine →


SDS: AKCIZNA KOALICIJA ŽELI DA POVEĆA PDV NA ŠTETU GRAĐANA :: Semberija INFO ::\nSDS: AKCIZNA KOALICIJA ŽELI DA POVEĆA PDV NA ŠTETU GRAĐANA\nPovodom najave kandidata za predsjedavajućeg Savjeta ministara BiH, g. Zorana Tegeltije da će Savjet Ministara razmatrati povećanje stope PDV želimo da izrazimo najdublje neslaganje sa ovakvim kalkulacijama i vjerujemo da dijelimo mišljenje većine građana i privrednika, poručili su iz Odbora za privredu i finansije SDS.\nŽelimo da naglasimo da u prethodnih pet godina stoji potreba reforme sistema indirektnih poreza. U tom periodu nije učinjeno ništa što bi omogućilo bolje funkcionisanje sistema, olakšice privredi ili popravljanje standarda građana. Od „akcizne koalicije“ smo dobili samo povećanje nameta na motorna goriva, a da do sada čak ni izvještaj nije podnesen o naplati povećane akcize, niti njenoj upotrebi za razvoj.\nU tom istom periodu predlagali smo niz mjera za poboljšanje sistema indirektnih poreza. Tražili smo da se izađe u susret privrednicima u vezi rokova naplate poreza, obračunskog perioda, kao i oko podizanja praga za ulaz u sistem PDV sa 50 na barem 100.000 KM.\nRazmatrali smo i predlagali uvođenje dvije stope PDV kako bi popravili situaciju građana u pogledu nabavke osnovnih životnih namirnica i lijekova.\nNa sve ovo odgovori i argumenti „akcizne koalicije“ se svode na to da je Uprava za indirektno oporezivanje nesposobna za tako nešto. Postavlja se opravdano pitanje da li „akcizna koalicija“ želi promjene i unapređenja uslova za privredu i građane ili isključivo želi da na teret građana poveća javnu potrošnju. U tom smislu i povećanje plata u javnom sektoru se može gledati kao dio plana povećanja nameta i povećavanja javne potrošnje.\nOčekujemo, kao i svi građani i privrednici da se jednom skine „fama“ sa Uprave za indirektno oporezivanje, da se utvrdi da li je sposobna da izvrši date funkcije i da provede unapređenja u interesu svih građana. I dalje smatramo da je i nakon 15 godina rada Uprava nedorasla svojim poslovima i da bi središte odgovorne politike trebalo biti na njenom sređivanju. U tom smislu ćemo pokrenuti odgovarajuće inicijative.\nSavjet ministara pozivamo da odbaci jednokratna rješenja o povećanju PDV i da na dnevni red stavi ozbiljan program reforme i sistema indirektnih poreza i Uprave za indirektno oporezivanje kako bi ispunili očekivanja građana i privrede.